12/1/2009 Αποσπάσματα από τη συνέντευξη του Δημάρχου κ. Κουρουπάκη στο ραδιοφωνικό σταθμό Style 100 | Αρχείο 2009 | Ενημέρωση | Δήμος Σητείας\n12/1/2009 Αποσπάσματα από τη συνέντευξη του Δημάρχου κ. Κουρουπάκη στο ραδιοφωνικό σταθμό Style 100\n12/01/2009 12:36 - 282 αναγνώσεις\nΔΗΜΟΣΙΟΓΡΑΦΟΣ:Είχατε δηλώσει ότι το 2008 θα είναι έτος εγγειοβελτιωτικών έργων και περιβάλλοντος για το Δήμο Σητείας. Εμείς έχουμε δει μέχρι στιγμής την πλατεία Σητείας να γίνεται. Πέρα από αυτό τι άλλο έχει γίνει;\nΔΗΜΑΡΧΟΣ: Το 2008 ήταν μια χρονιά παραγωγής σημαντικών έργων της Δημοτικής Αρχής. Στα εγγειοβελτιωτικά έχουν γίνει πολλές παρεμβάσεις σε πολλά δημοτικά διαμερίσματα, επεκτάσεις δικτύων, βελτιώσεις. Υπάρχουν κάποιες γεωτρήσεις που δεν έχουν ακόμη ολοκληρωθεί, αλλά γι΄ αυτό φταίνε οι εργολάβοι. Έχουν όμως ήδη ολοκληρωθεί οι γεωτρήσεις στην Σφάκα και στη Σκοπή που ήδη προχωράει η αξιοποίησή τους και μένουν άλλες τρείς, Λάστρο Μέσα και Έξω Μουλιανά. Στη Λάστρο έχει ανατεθεί ήδη και Μέσα και Έξω Μουλιανά, Στη Ρίζα δεν έχει ακόμη προχωρήσει λόγω μη συμμετοχής εργολάβων. Ελπίζομε ότι το νέο έτος θα έχομε μείωση τιμών του σιδήρου και του χαλκού, όσον αφορά τους σωλήνες, θα έχομε συμμετοχή εργολάβων και ελπίζομε ότι θα προχωρήσουν και αυτά τα έργα. Είναι σημαντικά έργα για το περιβάλλον και για τη βελτίωση της ζωής των πολιτών.\nΠαράλληλα έχομε προχωρήσει και σε μελέτες οι οποίες θα δώσουν σημαντική βελτίωση στο περιβάλλον με τη διαχείριση υγρών αποβλήτων. Σε οκτώ δημοτικά διαμερίσματα έχουν ανατεθεί μελέτες περιβαντολλογικών επιπτώσεων και οι μελέτες κατασκευής οκτώ βιολογικών καθαρισμών και μια μελέτη 156.000 € η οποία αφορά αποχέτευση και βιολογικό καθαρισμό στην περιοχή του Μόχλου, η οποία είναι μια μεγάλη αναπτυσσόμενη περιοχή. Όλα αυτά έχουν ξεκινήσει και πιστεύω ότι το 2ο εξάμηνο του 2009 θα είμαστε έτοιμοι με τις μελέτες προκειμένου να διεκδικήσουμε χρηματοδότηση από το ΕΣΠΑ. Παράλληλα στον τομέα των στερεών αποβλήτων έχουμε προχωρήσει στην υπογραφή σύμβασης με την εταιρεία ανακύκλωσης προκειμένου να προχωρήσει η ανακύκλωση. Δεν έχει προχωρήσει ακόμα γιατί υ6πάρχουν κάποιες δυσκολίες. Μια από αυτές είναι η κατασκευή μεταφόρτωσης που πρέπει να γίνει στο ΧΥΤΑ προκειμένου να μπορεί το φορτηγό να παίρνει τα container για να τα μεταφέρει στο Ηράκλειο και δεν έχουν έρθει ακόμη οι κάδοι και το απορριμματοφόρο που θα διατεθούν από την εταιρεία ανακύκλωσης. Παράλληλα έχομε αναθέσει τις μελέτες για την επέκταση και βελτίωση του ΧΥΤΑ που είναι πολύ σημαντικό δεδομένου ότι η διαχείριση των στερεών αποβλήτων είναι πλέον πρώτη προτεραιότητα για τους Δήμους και βέβαια έχουμε αρκετές δυσκολίες επίλυσης σε αυτό το θέμα. Μετά τις γιορτές μάλιστα θα γίνει μία συνάντηση στη ΤΕΔΚ για να δούμε πως μπορούμε να λύσουμε το πρόβλημα. Με δεδομένες τις αντιδράσεις και το πώς μέχρι στιγμής χειρίζονται το θέμα οι Δήμοι του Ηρακλείου, δεν βλέπω σύντομα λύση στο πρόβλημα. Έχει προχωρήσει η ανακύκλωση ηλεκτρικών συσκευών, μπαταριών, ελαστικών κ.α. Νομίζω το μεγάλο πρόβλημα με τα υλικά κατεδάφισης, τα μπάζα κ.α θα μπορέσομε να τα αντιμετωπίσουμε με την ανάθεση σε κάποιο εργολάβο της διαδικασίας του τεμαχισμού και της πολτοποίησης όλων αυτών των υλικών για να είναι εύκολα μετά να θαφτούν στο ΧΥΤΑ. Προχωράει η ηλεκτροφώτιση του ΧΥΤΑ προκειμένου να λειτουργήσει ο βιολογικός καθαρισμός. Νομίζω ότι έχουν γίνει αρκετά μέσα στο 2008 στον τομέα του περιβάλλοντος.\nΔΗΜΟΣΙΟΓΡΑΦΟΣ: Από τις αρχές του έτους αν δεν είμαστε έτοιμοι στο ΧΥΤΑ, θα πέφτανε πρόστιμα από την Ε.Ε. Σε ποιο στάδιο είμαστε τώρα; Θα αποφύγουμε τα πρόστιμα;\nΔΗΜΑΡΧΟΣ:Εμείς λειτουργούμε νόμιμα και οι άλλοι 3 Δήμοι είναι υποχρεωμένοι να έρθουν και να έχουν πιστοποιημένη απόθεση στο ΧΥΤΑ. Ο Μακρύ γιαλός έχει προχωρήσει και πιθανόν άμεσα να χρηματοδοτηθεί για τη δημιουργία ενός σταθμού μεταφόρτωσης δεδομένου ότι η απόσταση είναι αρκετά μεγάλη. Αν ξέρετε ότι μέχρι στιγμής ο Δήμος Μακρύ Γιαλού τα σκουπίδια του τα πηγαίνει στην Ιεράπετρα αλλά θα σταματήσει γιατί και η Ιεράπετρα θα κάνει σταθμό μεταφόρτωσης και τα σκουπίδια της θα πηγαίνουν στον Άγιο Νικόλαο ή μελλοντικά στο εργοστάσιο καύσης- επεξεργασίας όταν επιλεγεί η τεχνολογία από τη μεριά της περιφέρειας και έτσι να έχουν και από εκεί μια ολοκληρωμένη διαχείριση. Είναι δύσκολα τα πράγματα δεδομένου ότι έχομε καθυστερήσει αρκετά. Ένα μεγάλο μέρος της καθυστέρησης οφείλεται και στη νοοτροπία μας και των Δήμων αλλά και των πολιτών διότι οι περισσότεροι λένε να φύγει από μένα και ας πάει όπου θέλει. Αυτό όμως δεν είναι λύση, γιατί πλέον θα πρέπει να ξέρουνε όλοι όσοι επισκέπτονται το εξωτερικό και έρχονται μετά και μας λένε το πόσο καθαρά είναι εκεί. Όλοι αυτοί θα πρέπει να ξέρουν ότι υπάρχουν εκεί υπηρεσίες που λειτουργούν με μεγάλο λειτουργικό κόστος που το πληρώνουν οι πολίτες και υπάρχει και μια νοοτροπία των πολιτών η οποία βοηθά στο να είναι οι πόλεις καθαρές, δηλ. όταν γίνεται π.χ. μία διαφήμιση από ένα πολυκατάστημα δεν πετάνε τα διαφημιστικά στους δρόμους, δεν πετούνε χαρτιά, κ.α, δεν πετούνε τις σακούλες έξω από τους κάδους. Ο Δήμος δεν μπορεί να έχει ένα εργάτη πίσω από τον καθένα και συγχρόνως να λένε τι κάνει ο Δήμος. Εάν υποτεθεί ότι οι πολίτες έχουν μία τέτοια απαίτηση, τότε το κόστος θα είναι τεράστιο και αναρωτιέμαι αν είναι διατεθειμένοι να το επωμιστούν. Καταλαβαίνετε όμως συγχρόνως ότι υπάρχει μια επιφύλαξη των πολιτών όσο αφορά τις δαπάνες για τα τέλη των Δήμων. Δεν είναι επομένως δυνατόν να γίνει αυτό που γίνεται στο εξωτερικό, γι΄ αυτό θα πρέπει να αλλάξουμε νοοτροπία.\nΔΗΜΟΣΙΟΓΡΑΦΟΣ: Η καθαριότητα το καλοκαίρι δόθηκε σε ιδιώτες. Είστε ικανοποιημένος με την λειτουργία αυτών των 3-4 μηνών, γιατί υπήρξε μια συζήτηση αν θα πρέπει να γίνει κάτι τέτοιο;\nΔΗΜΑΡΧΟΣ: Καταρχήν το πρώτο πράγμα που θα πρέπει να πω ότι αυτοί που θα πρέπει να είναι ικανοποιημένοι είναι οι εργαζόμενοι του Δήμου, διότι για πρώτη φορά φέτος πήραν άδειες, καλοκαίρι, που δεν ήταν εφικτό μέχρις στιγμής να γίνει. Και σαφώς η εικόνα της καθαριότητας της πόλης ήταν πολύ καλύτερη, όμως από ότι φαίνεται η νομοθεσία δεν θα επιτρέψει το 2009 να έχουμε παρόμοια λειτουργία και έτσι λοιπόν θα περιοριστούμε στις λειτουργίες των υπαλλήλων του Δήμου. Εγώ εύχομαι να είναι στον καλύτερο δυνατό βαθμό, αν και αυτό δεν είναι πολύ εύκολο δεδομένου ότι και οι προσλήψεις καθυστερούνε αυτές που έχομε ήδη προγραμματίσει και η ποιότητα των εργαζομένων δεν είναι σε βαθμό τέτοιο που να ικανοποιεί και να υλοποιείται η εργασία με προδιαγραφές που θα θέλαμε. Όμως θα το παλέψομε να κάνομε κάτι καλύτερο. Δεν επιτρέπεται για την επόμενη χρονιά. Η Κυβέρνηση ενώ είχε αρχικά υποσχεθεί είπε η ΚΕΔΚΕ ότι θα περάσει μια τροπολογία που θα δίνει αυτή τη δυνατότητα, τελικά υπό την πίεση των συνδικάτων και των εργαζομένων στους ΟΤΑ το πήρε πίσω και έτσι λοιπόν το 2009 δεν θα έχουμε αυτή την εργολαβία. Έχομε όμως ανάγκη από πρόσθετη εργασία σε αυτό το κομμάτι.\nΔΗΜΟΣΙΟΓΡΑΦΟΣ: Συζητήθηκε η τιμολογιακή πολιτική της Δ.Ε.Υ.Α.Σ . Ποιες αποφάσεις πάρθηκαν. Μιας και πέρυσι υπήρξαν κάποιες αντιρρήσεις με τα χωριά Τι αποφάσεις πάρθηκαν;\nΔΗΜΑΡΧΟΣ: Ίσως είχαν δίκιο με την έννοια , δεν είναι εύκολο να γίνονται οι μετρήσεις μέσα σε λίγες μέρες έτσι ώστε να μοιράσομε ακριβώς εξάμηνα και για διάφορους άλλους λόγους και για ταμειακούς της επιχείρησης. Υπάρχει μια τεράστια πίεση από την πλευρά της Δ.Ε.Η απέναντι στην εταιρία να εξοφλεί τους λογαριασμούς ανά δίμηνο ενώ όπως ξέρετε εμείς εισπράττομε ανά τρίμηνο και είχαμε βάλει τα χωριά ανά εξάμηνο. Υπήρχε λοιπόν μια δυσκολία όσον αφορά τους λογαριασμούς στη Δ.Ε.Η. Υπήρχε μια πίεση. Το είδαμε ότι το εξάμηνο δημιουργεί μια δυσλειτουργία αφενός και αφετέρου η πρώτη μέτρηση πάρθηκε πέρσι αρχές Μαΐου σε αρκετά χωριά, καταλαβαίνετε ότι ο λογαριασμός που πήγε τώρα για το δεύτερο εξάμηνο, ουσιαστικά δεν είναι εξάμηνο, αλλά 7 μήνες με αποτέλεσμα το τίμημα να είναι αρκετά υψηλό. Αποφασίσαμε να αλλάξομε τις κλίμακες να γίνουν όπως και στην πόλη να εκδίδονται οι λογαριασμοί ανά τρίμηνο όπως είναι και στην πόλη και έγινε και μια αναπροσαρμογή με ομόφωνη απόφαση του Δ.Σ. 4% αναπροσαρμογή η οποία κατ΄ ελάχιστο θα καλύψει τις ανάγκες της εταιρίας με τις αυξήσεις που μπαίνουν κάθε χρόνο δηλ. μισθούς, καύσιμα κ.α. δηλ. λειτουργικές δαπάνες που πρέπει να πληρώσουμε. Νομίζω λοιπόν ότι αυτό το 4% το οποίο ομόφωνα ψηφίστηκε, και αυτό είναι ευχάριστο, γιατί δείχνει ότι μπορούμε να δούμε μερικά ζητήματα συνολικά και ενωτικά. Το να λέμε να μη βάλουμε αυξήσεις είναι κάτι καλό. Αλλά καταλαβαίνετε ότι αυτό δεν ανταποκρίνεται στην πραγματικότητα, δεδομένου ότι τα έξοδα τρέχουν δεν μπορείς να μη δώσεις αυξήσεις μισθών, αφού αυτές προσδιορίζονται κάθε φορά από την Κυβέρνηση, δεν μπορείς να μην πληρώσεις το ρεύμα κ.α. Όλα αυτά έχουν ένα κόστος που θα πρέπει να το αναπροσαρμόσεις. Αν δεν το κάνεις μειώνεις τη δυνατότητα της εταιρίας.


Τηγανητές πατάτες: Νέα ευρωπαϊκή οδηγία για τη μείωση του καρκινογόνου ακρυλαμιδίου | SAHIEL - Ενημέρωση με άλλο μάτι!\nΤηγανητές πατάτες: Νέα ευρωπαϊκή οδηγία για τη μείωση του καρκινογόνου ακρυλαμιδίου\n0 0 Sahiel 4/13/2018\nΤο ακρυλαμίδιο είναι μία καρκινογόνος ουσία που παράγεται όταν αμυλούχες τροφές (ψωμί, πατάτες κ.α.) ψήνονται ή τηγανίζονται για πολλή ώρα σε υψηλές θερμοκρασίες.\nΗ διαδικασία αυτή αυξάνει τον κίνδυνο καρκίνου και η Ευρωπαϊκή Ένωση με νέο κανονισμό, που ισχύει από χθες, υποχρεώνει πλέον τους κατασκευαστές να πάρουν άμεσα μέτρα, όπως γράφει η γερμανική εφημερίδα Die Zeit.\nΟ κανονισμός της ΕΕ θα ισχύει για κάθε εκμετάλλευση που παράγει, μεταποιεί ή εμπορεύεται προϊόντα πατάτας, ψωμί, δημητριακά πρωινού, παιδικές τροφές, προϊόντα καφέ ή υποκατάστατα καφέ. Ο κανονισμός αποτελεί μέρος μιας ευρύτερης στρατηγικής με στόχο τη μείωση των επιπέδων ακρυλαμιδίου στα τρόφιμα. Τα κράτη μέλη της ΕΕ υποχρεούνται φυσικά, από το 2010 να μετρούν την περιεκτικότητα σε ακρυλαμίδιο στα τρόφιμα σε τακτά χρονικά διαστήματα και να υποβάλουν τα δεδομένα στην Ευρωπαϊκή Αρχή για την Ασφάλεια των Τροφίμων (Efsa). Με βάση τα δεδομένα αυτά, οι επιστήμονες ανέπτυξαν στρατηγικές για τη μείωση των επιπέδων ακρυλαμιδίου στην παραγωγή και τη μεταποίηση τροφίμων, οι οποίες είναι πλέον υποχρεωτικές για όλες τις εταιρείες τροφίμων στην Ευρωπαϊκή Ένωση.\nΌπως αναφέρει ο ΕΦΕΤ, σε έρευνα του Πανεπιστημίου της Στοκχόλμης σε συνεργασία με τον Σουηδικό Φορέα Ελέγχου Τροφίμων, μετρήθηκαν πολύ υψηλές ποσότητες ακρυλαμιδίου (250-3900 μg ανά kg τροφίμου) σε δείγματα τροφίμων πλούσιων σε υδατάνθρακες, τα οποία και θεωρούνται ευρείας κατανάλωσης (π.χ. τηγανητές πατάτες, τσιπς, ψωμί, φρυγανιές) και είχαν υποστεί υψηλή θερμική επεξεργασία (τηγάνισμα ή ψήσιμο σε υψηλή θερμοκρασία για μεγάλο χρονικό διάστημα). Οι ποσότητες αυτές είναι κατά πολύ μεγαλύτερες από το ανώτατο ημερήσιο ανεκτό όριο, το οποίο δύναται να προσλάβει ο άνθρωπος (κατά μέσο όρο οι ποσότητες αυτές είναι της τάξης των 15-50 μικρογραμμαρίων την ημέρα αναλόγως με το σωματικό βάρος του κάθε ανθρώπου).\nΤο ακρυλαμίδιο, λόγω της χημικής του δομής, εμφανίζει δραστικότητα έναντι διαφόρων βιολογικών μορίων με απόρροια την πρόκληση μεταλλάξεων στους οργανισμούς. Επίσης, ενώ το μόριο αυτό πιθανότατα δεν αντιδρά με το DNA, το μεταβολιζόμενο στον οργανισμό παράγωγό του, γλυσιδαμίδιο, όντας πολύ περισσότερο δραστικό, αντιδρά, με προφανείς αρνητικές επιδράσεις για τον οργανισμό. Πέραν των μεταλλαξιογόνων χαρακτηριστικών του, το ακρυλαμίδιο έχει αποδεδειγμένες καρκινογόνους ιδιότητες σε πειραματόζωα, αφού έχει φανεί ότι προάγει τη δημιουργία αδενωμάτων και αδενωκαρκινωμάτων στο θυρεοειδή, καθώς και στα γεννητικά όργανα αρσενικών και θηλυκών ποντικιών. Σε ό,τι αφορά τον άνθρωπο, το ακρυλαμίδιο θεωρείται πιθανός καρκινογόνος παράγοντας.\nΠροτείνεται επίσης στους καταναλωτές, οι πατάτες τις οποίες θα τηγανίσουν, πριν από το τηγάνισμα να τις έχουν βάλει για αρκετή ώρα σε νερό, προκειμένου να έχει μειωθεί η περιεκτικότητα των ιστών σε ελεύθερα σάκχαρα και αμινοξέα. Επίσης, θα ήταν καλό οι πατάτες αρχικά να βράζονται και κατόπιν να υφίστανται σύντομο τηγάνισμα, καθώς στα διάφορα αμυλούχα βραστά τρόφιμα δεν έχει αναφερθεί σύνθεση ακρυλαμιδίου. Για τη μείωση της έκθεσης σε ακρυλαμίδιο, πέρα από όλα τα άλλα, ο Ε.Φ.Ε.Τ. συνιστά την τήρηση των γενικών κανόνων της υγιεινής διατροφής και του «μέτρου», δηλαδή τον περιορισμό της υπερβολικής κατανάλωσης τροφίμων που έχουν υποστεί τηγάνισμα ή ψήσιμο για παρατεταμένο χρονικό διάστημα, την προτίμηση νωπών φρούτων και λαχανικών, το βρασμό ως τρόπο μαγειρέματος ορισμένων τροφίμων και την εν γένει Μεσογειακή δίαιτα ως τρόπο διατροφής.\nΗ EFSA δημοσίευσε το 2015 μια ολοκληρωμένη αξιολόγηση του κινδύνου ακρυλαμιδίου (EFSA Journal, Ευρωπαϊκή Αρχή για την Ασφάλεια των Τροφίμων, 2015 ), με την οποία επιβεβαίωσε τις προηγούμενες εκτιμήσεις: Το ακρυλαμίδιο είναι δυνητικά καρκινογόνο. Το συμπέρασμα αυτό βασίζεται κυρίως σε παρατηρήσεις σε πειράματα σε ζώα. Εδώ αποδείχθηκε ότι το ακρυλαμίδιο στο ήπαρ μετατρέπεται, μεταξύ άλλων, στην ουσία γλυκιδαμίδη, η οποία αντιδρά έντονα με το γενετικό υλικό. Εκεί παρεμποδίζει την ανάγνωση του γενετικού κώδικα και ευνοεί τις μεταλλάξεις που μπορεί τελικά να προκαλέσουν καρκίνο.\nΣτον άνθρωπο, ένας καρκίνος που προκαλείται από ακρυλαμίδιο, δεν μπορεί να ανιχνευθεί άμεσα. Κατά τη διάρκεια της ζωής μας εκτιθέμεθα σε πάρα πολλούς ρύπους σε πολύ χαμηλές δόσεις για να μπορέσουμε να αποδώσουμε μόνο μια ασθένεια στο ακρυλαμίδιο.\nSAHIEL - Ενημέρωση με άλλο μάτι!: Τηγανητές πατάτες: Νέα ευρωπαϊκή οδηγία για τη μείωση του καρκινογόνου ακρυλαμιδίου


Πίνακας σε καμβά - Δίπλα στο ποτάμι - autokolitakia.gr - Αυτοκόλλητα τοίχου, πίνακες σε καμβά και όχι μόνο!\nΠίνακας σε καμβά - Δίπλα στο ποτάμι\nΠίνακας σε καμβά με τίτλο Δίπλα στο ποτάμι. Διακοσμήστε τον χώρο σας με όμορφους πίνακες με θέματα από χώρες και πόλεις σε ασυναγώνιστη τιμή και ποιότητα. Εκτύπωση σε βαμβακερό καμβά και σε υψηλή ανάλυση με ζωντανά χρώματα.\nΚωδικός Προϊόντος: C 10134\nΕτικέτες: πινακες σε καμβα, χωρες - πολεις\nΠίνακας σε καμβά - Στην όχθη\nΠίνακας σε καμβά με τίτλο Στην όχθη. Διακοσμήστε τον χώρο σας με όμορφους πίνακες με θέματα από χώρε..\nΠίνακας σε καμβά - Πάνω στη γέφυρα\nΠίνακας σε καμβά με τίτλο Πάνω στη γέφυρα. Διακοσμήστε τον χώρο σας με όμορφους πίνακες με θέματα απ..\nΠίνακας σε καμβά - Γόνδολες\nΠίνακας σε καμβά - Πορφυρός ουρανός\nΠίνακας σε καμβά με τίτλο Πορφυρός ουρανός, σε πανέμορφους χρωματισμούς. Διακοσμήστε τον χώρο σας με..\nΠίνακας σε καμβά - Βραδινή θέα\nΠίνακας σε καμβά με τίτλο Βραδινή θέα. Διακοσμήστε τον χώρο σας με όμορφους πίνακες με θέματα από χώ..\nΠίνακας σε καμβά - Παλάτι\nΠίνακας σε καμβά με τίτλο Παλάτι. Διακοσμήστε τον χώρο σας με όμορφους πίνακες με θέματα από χώρες κ..


Ο άσος της ημέρας στην Ισπανία και η κόντρα στη Μπάρτσα που αξίζει - Onlinebet24\nΟ άσος της ημέρας στην Ισπανία και η κόντρα στη Μπάρτσα που αξίζει\nBy ForzάτοςPosted on 25 Ιανουαρίου 2020 26 Ιανουαρίου 2020\n[17.00] Βαλένθια – Μπαρτσελόνα\nΑπό ήττα-σοκ με 4-1 στην έδρα της Μαγιόρκα που παλεύει για τη σωτηρία προέρχεται η Βαλένθια, με συνέπεια να βρίσκεται πλέον στην έβδομη θέση και εκτός Ευρώπης. Στην έδρα της πάντως είναι αήττητη με ρεκόρ 5-5-0 και έχει τρεις νίκες και μία ισοπαλία (κόντρα στη Ρεάλ) στα τελευταία τέσσερα παιχνίδια. Μπροστά στο κοινό της έχει σκοράρει σε όλα τα ματς, ενώ 7/10 ήταν και goal-goal. Η Μπαρτσελόνα προέρχεται από την αγχωτική νίκη με 1-0 και γκολ στο φινάλε στο ντεμπούτο του Κίκε Σετιέν κόντρα στη Γρανάδα, όμως γενικά άφησε καλές εντυπώσεις, ενώ μεσοβδόμαδα προκρίθηκε δύσκολα στο Κύπελλο παίζοντας με αλλαγές κόντρα στην άσημη Ιμπίθα με 2-1. Είναι στην κορυφή μαζί με τη Ρεάλ, όμως εκτός παρουσιάζει πολλά προβλήματα, έχει ρεκόρ 4-3-3 και 4/5 τελευταία παιχνίδια της ήταν goal-goal. Θέλω να ξαναδώ τους Καταλανούς μετά την αλλαγή προπονητή, για αυτό αποφεύγω το διπλό. Πάμε με τα γκολ στηρίζοντας την έδρα.\nΕκτίμηση: goal-goal (1.60)\n[19.30] Αλαβές – Βιγιαρέαλ\nΣτις νίκες επέστρεψε την προηγούμενη εβδομάδα η Αλαβές μετά από πέντε αγωνιστικές, καθώς επικράτησε 1-0 εκτός της Λεβάντε και πλέον απομακρύνθηκε επτά πόντους από την επικίνδυνη ζώνη. Στην έδρα της είναι αρκετά καλή με ρεκόρ 4-4-2, έχει σκοράρει στα 13/14 τελευταία παιχνίδια της με εξαίρεση αυτό κόντρα στη Ρεάλ, ενώ 4/6 τελευταία ήταν και goal-goal. Ανάλογες επιδόσεις στην επίθεση έχει και η Βιγιαρεάλ, η οποία έχει σκοράρει στα 7/8 τελευταία παιχνίδια της, ενώ 6/8 ήταν και goal-goal. Προέρχεται από την ήττα-σοκ με 2-1 εντός από την Εσπανιόλ, ωστόσο στις τελευταίες δύο εξόδους της πήρε μεγάλα διπλά σε Σεβίλλη και Σοσιεδάδ με 2-1. Αποφεύγουμε το σημείο και ποντάρουμε στα γκολ.\nΕκτίμηση: goal-goal (1.80)\n[22.00] Σεβίλλη – Γρανάδα\nΑν και το πάλεψε, η Σεβίλλη έχασε με 2-1 στη Μαδρίτη από τη Ρεάλ και πλέον βρίσκεται στο -8 από την κορυφή και σε ισοβαθμία με την τρίτη Ατλέτικο. Το τελευταίο διάστημα πάντως δεν πατάει καλά, έχει μία νίκη στις τελευταίες πέντε αγωνιστικές και πρέπει άμεσα να επιστρέψει στον… ίσιο δρόμο. Στην έδρα πάντως παρουσιάζεται πιο σταθερή, έχει ρεκόρ 4-3-2 και σήμερα απέναντι της θα βρει τον ιδανικό αντίπαλο. Η Γρανάδα έχει πέσει πλέον στη μέση του βαθμολογικού πίνακα, εκτός έχει ρεκόρ 2-2-6 και έξι συνεχόμενες ήττες, ενώ στα τέσσερα από αυτά τα ματς δεν έβαλε ούτε γκολ. Προέρχεται από την ήττα με 1-0 στο Καμπ Νου κόντρα στην Μπαρτσελόνα, όπου έφτασε κοντά στην ισοπαλία, όμως στις πέντε προηγούμενες εξόδους της είχε δεχθεί από δύο γκολ και πάνω. Άσος και με γκολ!\nΕκτίμηση: 1 και Over 1.5 (1.65)\nΤο σημείο που… φωνάζει στο κουπόνι της Κυριακής και…\nΑναβλήθηκαν όλα τα πρωταθλήματα λόγω κορωνοϊού –…\n«Πάρτι» στο Ολυμπιακός - Γουλβς! Τέσσερα ταμεία που…\nΔυάδα σε απόδοση 3.00: Το καλύτερο σημείο της ημέρας…\nTag: La Liga Μπαρτσελόνα Σεβίλλη\nPrevious post: Δυάδα σε απόδοση 2.85 από το Κύπελλο Αγγλίας με Τσέλσι!\nNext post: Η… τελευταία ευκαιρία του Κούγια και η φόρα του ΠΑΟ – Σούπερ πρόταση στο 2.00\nΤρελά ταμεία με Copa America, Euro Under 21 και… ημίχρονα Φινλανδίας!\nΧάσαμε το μέτρημα – Ταμεία με τα πάντα πήγαμε την Κυριακή!\nΗ απόδοση που αξίζει στην ΑΕΚ, τα προβλήματα στην άμυνα και οι δοκιμές Καρντόσο


απ' αλλού...: Νοεμβρίου 2008\n17 NOEMBΡΗ: ΠΟΡΕΙΑ ΣΤΙΣ ΦΥΛΑΚΕΣ!\nPosted by Christos Athanasoulas at 16:55 Δεν υπάρχουν σχόλια: Links to this post\nΠΑΝΕΛΛΑΔΙΚΗ ΜΕΡΑ ΔΡΑΣΗΣ ΓΙΑ ΤΙΣ ΤΡΑΠΕΖΕΣ ΠΕΜΠΤΗ 13 ΝΟΕΜΒΡΙΟΥ\n11 πμ στον Πεζόδρομο της Κοραή, και\n1:30μμ στην Πλατεία Κοτζία\nPosted by Christos Athanasoulas at 07:48 Δεν υπάρχουν σχόλια: Links to this post\n….θα σου πάρει μόλις 3 λεπτά να το διαβάσεις. Ύστερα θα έχεις όλη τη ζωή μπροστά σου να αλλάξεις τον τρόπο σκέψης σου…\nΔύο άνδρες ήσαν σοβαρά άρρωστοι στο ίδιο δωμάτιο ενός νοσοκομείου.\nΟ ένας επιτρεπόταν -κι έπρεπε…- να σηκωθεί όρθιος στο κρεβάτι του για μία ώρα κάθε απόγευμα, γιατί ήταν αναγκαίο για να κατέβουν τα υγρά από τα πνευμόνια του. Το κρεβάτι του βρισκόταν δίπλα από το μοναδικό παράθυρο του δωματίου και μπορούσε να βλέπει έξω.\nΟ άλλος έπρεπε να περνάει όλη την ώρα του κατάκοιτος…\nΜιλούσαν αδιάκοπα, για ώρες. Μιλούσαν για τους έρωτες της ζωής τους, για τις οικογένειές τους, τα σπίτια τους, τις δουλειές τους, τη θητεία τους στο στρατό, για τις διακοπές και τα ταξίδια της ζωής τους...\nΚάθε απόγευμα, όταν αυτός που ήταν δίπλα στο παράθυρο μπορούσε να σηκωθεί, περνούσε την ώρα του περιγράφοντας στον «συγκάτοικό» του όλα όσα μπορούσε να δει έξω από το παράθυρο.\nΟ άλλος ασθενής ζούσε «γι’ αυτή την ώρα»… όπου μπορούσε να αναζωογονηθεί απ’ τη δραστηριότητα και το χρώμα του έξω κόσμου.\nΤο παράθυρο έβλεπε σ’ ένα πάρκο με μια όμορφη λιμνούλα. Εκεί, πάπιες και κύκνοι έπαιζαν στα νερά, ενώ παιδιά αρμένιζαν τα καραβάκια τους. Ερωτευμένα ζευγάρια περπατούσαν χέρι-χέρι ανάμεσα σε πολύχρωμα λουλούδια και στο βάθος η πανέμορφη θέα του ορίζοντα της πόλης.\nΚαθώς ο άνδρας στο παράθυρο περιέγραφε όλα αυτά με κάθε λεπτομέρεια, ο άλλος -στην άλλη άκρη του δωματίου- έκλεινε τα μάτια του και φανταζόταν αυτό το γραφικό σκηνικό.\nΜια μέρα, ο άνδρας στο παράθυρο περιέγραφε μία παρέλαση που περνούσε. Αν και ο άλλος δεν μπορούσε να ακούσει τη φιλαρμονική - μπορούσε να τη δει στο μάτι του μυαλού του, καθώς ο «συγκάτοικός του» από το παράθυρο την περιέγραφε παραστατικά.\nΈτσι πέρασαν, μέρες, βδομάδες και μήνες… Μέχρι που ένα πρωί, η νοσοκόμα της πρωινής βάρδιας ήρθε να τους φέρει τα φάρμακά τους. Τότε είδε το άψυχο σώμα του άνδρα δίπλα στο παράθυρο. Είχε φύγει ειρηνικά στον ύπνο του…\nΞαφνιάστηκε κι έτρεξε να καλέσει τους γιατρούς, που απλά διαπίστωσαν το θάνατό του.\nΑφού πήραν το νεκρό σώμα από το δωμάτιο, ο συγκάτοικος ρώτησε θλιμμένα αν θα μπορούσε να μεταφερθεί δίπλα στο παράθυρο. Η νοσοκόμα ευχαρίστως έκανε την αλλαγή, μετακινώντας τα τροχήλατα κρεβάτια. Έπειτα, αφού σιγουρεύτηκε ότι ο ασθενής ήταν καλά, έφυγε και τον άφησε μόνο.\nΤότε αυτός, σιγά-σιγά κι επώδυνα, παρακούοντας τις εντολές των γιατρών του, Πάσχισε να γείρει για να δει για λίγο έξω από το παράθυρο. Στηρίχτηκε στον ένα του αγκώνα και κατάφερε για πρώτη φορά να δει για λίγα λεπτά τον έξω κόσμο. Τότε αντίκρισε απέναντι μόνο ένα λευκό τοίχο και τίποτ’ άλλο…\nΚάλεσε τη νοσοκόμα και τη ρώτησε: «άραγε τι ανάγκασε το συχωρεμένο συγκάτοικό μου να μου περιγράφει τόσο έξοχα πράγματα κοιτώντας το παράθυρο;»\nΗ νοσοκόμα του είπε: « ο φίλος σας ήταν τυφλός και δεν μπορούσε να δει ούτε τον τοίχο, που είδατε πριν λίγο»… και πρόσθεσε:\n«Ήθελε απλά να πάρει και να σας δώσει θάρρος»\nΣ’ όποια κατάσταση κι αν βρίσκεσαι, ακόμη κι αν δεν μπορείς να την αλλάξεις, υπάρχει πελώρια ευτυχία στο να κάνεις ευτυχισμένους τους άλλους…\nΗ μοιρασμένη λύπη μπορεί να είναι μισή λύπη. Όμως η ευτυχία, όταν μοιράζεται, διπλασιάζεται, σίγουρα!…\nΚι αν όλοι βάλθηκαν στους καιρούς της «διεθνούς οικονομικής κρίσης», να σου φωνάζουν πόσο φτωχότερος πρόκειται να γίνεις, εσύ μέτρησε όλα τα πράγματα που έχεις -και που δεν αγοράζονται με χρήματα- και θα νιώσεις πλούσιος. Τα «τώρα» είναι «δώρα»…\n(…με βαση μια ιστορία που μου ήλθε με το ηλεκτρονικό ταχυδρομείο. Την μοιράζομαι μαζί σας, για να …πολλαπλασιάσουμε την σιγουριά μας, για την ομορφιά του τώρα και την ευλογία του αύριο…)\nPosted by Christos Athanasoulas at 23:47 9 σχόλια: Links to this post\nΠΑΝΕΛΛΑΔΙΚΗ ΜΕΡΑ ΔΡΑΣΗΣ ΓΙΑ ΤΙΣ ΤΡΑΠΕΖΕΣ ΠΕΜ...


AIKATEΡΙΝΗ ΕΜΜΑΝΟΥΗΛ: Eμείς οι γυναίκες θα πρέπει να διεκδικήσουμε το μερίδιο αυτού του κόσμου που μας αξίζει!!!! - Καρπαθιακή\nAIKATEΡΙΝΗ ΕΜΜΑΝΟΥΗΛ: Eμείς οι γυναίκες θα πρέπει να διεκδικήσουμε το μερίδιο αυτού του κόσμου που μας αξίζει!!!!\nAIKATEΡΙΝΗ A. ΕΜΜΑΝΟΥΗΛ\nΔικαιώματα όπως η σωματική ακεραιότητα και αυτονομία, το δικαίωμα στη μόρφωση, η εργασία χωρίς διακρίσεις φύλου, οι ίσες αμοιβές, το δικαίωμα ψήφου και της κατοχής δημόσιων αξιωμάτων δεν ήταν πάντοτε αυτονόητα.\nΧρειάστηκαν αγώνες πολλών χρόνων για να θεσμοθετηθούν, ενώ υπάρχουν ακόμα κοινωνίες, που τα καταπατούν είτε νομοθετικά, είτε με τοπικά έθιμα και συμπεριφορές. Επιπλέον τα περιστατικά έμφυλης βίας απασχολούν όλο και περισσότερο τη δημόσια σφαίρα.\nΟι γυναίκες οφείλουμε να συνδράμουμε με την ευαισθησία και την βιωματική γνώση στην καλυτέρευση συνθηκών της ζωής μας.\nΗ κατάκτηση της όποιας εξουσίας πρέπει να εκδηλωθεί ως μέσο αντιμετώπισης και εξάλειψης ανισοτήτων και καταπίεσης.\nΠρέπει να στηριχθεί η οικογένεια και πρωτίστως η εργαζόμενη μητέρα, με μέτρα που θα ανακουφίσουν τον δύσκολο παράλληλο αγώνα της, για επιβίωση της οικογένειας και ανατροφή των παιδιών της, μέτρα που ουσιαστικά δε θα ενισχύουν την ένταση της διάκρισης εις βάρος των γυναικών.\nΚαι το σημαντικότερο: εμείς οι γυναίκες θα πρέπει να διεκδικήσουμε το μερίδιο αυτού του κόσμου που μας αξίζει!!!!\nΓι’αυτό η 8η Μαρτίου θα πρέπει να είναι σημείο αναφοράς για περισυλλογή, σκέψη, αναδρομή της διαδρομής μας, ως γυναίκες αλλά και ως μητέρες, και του ρόλου μας, διαχρονικά, ιδιαίτερα στη σημερινή εποχή της κατάλυσης όλων των εργασιακών κεκτημένων για τους συνανθρώπους μας.


Ο ΣΥ.ΡΙΖ.Α. για την παραμονή ασυνόδευτων παιδιών στη Ν. Πιερία: «Δεν υπάρχουν άνθρωποι πολλών κατηγοριών» | Eptanews.gr\nΕυθύνες στους τοπικούς παράγοντες, αλλά και στην κυβέρνηση για την αδιαφορία που δείχνουν σχετικά με τους ασυνόδευτους ανηλίκους πρόσφυγες που διαμένουν σε ξενοδοχείο της νότιας Πιερίας, επιρρίπτει ο ΣΥΡΙΖΑ Πιερίας.\nΑφορμή για την ανακοίνωση του ΣΥΡΙΖΑ, στάθηκαν τα περιστατικά «μικροεγκληματικότητας» που παρατηρήθηκαν το τελευταίο διάστημα στην περιοχή και τα οποία φέρεται να έχουν διαπραχθεί από ανηλίκους που διαμένουν στη δομή.\nΑναλυτικά στην ανακοίνωσή του ο ΣΥΡΙΖΑ Πιερίας αναφέρει: «Σε μια Πιερία που μετράει περισσότερους από 160 νεκρούς από τον κορωνοϊό, όπου οι τουριστικές επιχειρήσεις και οι εργαζόμενοι στον τουρισμό αγωνίζονται να επιβιώσουν, όπου τα συνεχή lock down και η ανυπαρξία μέτρων στήριξης οδηγούν σε απόγνωση μικρές και μεσαίες επιχειρήσεις, είναι πολύ προκλητικό να προσπαθείς να δημιουργήσεις ειδήσεις και ενόχους στα πρόσωπα των προσφύγων.\nΣτόχος τώρα η δομή των ασυνόδευτων ανήλικων στο Νέο Παντελεήμονα που δημιουργήθηκε το Σεπτέμβριο για να στεγάσει παιδιά μετά την πυρκαγιά που κατέστρεψε το κολαστήριο της Μόριας στη Λέσβο.\nΠροφανώς και είμαστε αντίθετοι και καταδικάζουμε κλοπές, βανδαλισμούς ή πράξεις που είναι ενάντια και προκαλούν τις τοπικές κοινωνίες από ελάχιστο όπως αποδείχθηκε αριθμό φιλοξενούμενων προσφύγων στον Πλαταμώνα.\nΑλλά για 3 περίπου μήνες ανήλικοι – παιδιά 7-17 ετών- ζουν εσώκλειστοι, χωρίς οικογένεια, χωρίς τους φίλους τους, χωρίς εκπαίδευση, χωρίς δραστηριότητες, χωρίς παιχνίδι. Η ζωή τους περιορίζεται σε λίγα τετραγωνικά.\nΑπό το Σεπτέμβριο μέχρι σήμερα δεν είδαμε καμιά πίεση των τοπικών αρχόντων για την επίλυση του προβλήματος, δεν είδαμε καμιά ανησυχία για το τι θα απογίνουν αυτά τα παιδιά, πότε θα μεταφερθούν όπως αρχικά το Υπουργείο Μετανάστευσης διαβεβαίωνε.\nΌλοι θα πρέπει να συμφωνήσουμε πως δεν υπάρχουν άνθρωποι πολλών κατηγοριών. Πως δεν υπάρχουν παιδιά και «παιδιά».\nΟ ελληνικός λαός έδωσε μαθήματα ανθρωπιάς σε όλη την Ευρώπη. Οι πολίτες της Πιερίας από το 2016 μέχρι σήμερα στάθηκαν αλληλέγγυοι και βοήθησαν εκατοντάδες πρόσφυγες σε όλες τις δομές του νομού, κάνοντας την παραμονή τους στον τόπο μας όσο ήταν δυνατό, καλύτερη.\nΗ έλλειψη όμως στρατηγικής από την κυβέρνηση, η αδυναμία διαχείρισης της προσφυγικής κρίσης, η αδυναμία να δημιουργήσει συνθήκες αξιοπρεπούς διαβίωσης συνιστούν συνειδητή επιλογή. Η κυβέρνηση συνεχίζει συνειδητά να εξαθλιώνει τους πρόσφυγες, ενώ εμπαίζει και δηλητηριάζει τις τοπικές κοινωνίες με χρυσοπληρωμένες φυλακές χιλιάδων ανθρώπων, και εκθέτει τη χώρα στην Ευρώπη, η οποία έχει τις δικές της μεγάλες ευθύνες στο προσφυγικό. Είναι αυτή η κυβέρνηση που προεκλογικά δεσμευόταν ότι και τα νησιά θα αδειάσει και δεν θα μεταφέρει πρόσφυγες-μετανάστες στην ενδοχώρα χαϊδεύοντας τα αυτιά των δικών της τοπικών αρχόντων. Τελικά και μεταφορά έγινε και μάλιστα όπως οι ίδιοι αποκαλύπτουν χωρίς καμία συνεννόηση ή ενημέρωση από πριν.\nΟι δυνάμεις του ΣΥΡΙΖΑ-Προοδευτική Συμμαχία θα είμαστε στην πρώτη γραμμή δίπλα στους πρόσφυγες και τις οικογένειές τους, αλλά δίπλα και στις τοπικές κοινωνίες. Με συγκεκριμένες προτάσεις για μικρές ανοικτές δομές στα νησιά με γρήγορες διαδικασίες ταυτοποίησης και σταθερή αποσυμφόρηση των πιο ευάλωτων προς την ενδοχώρα αλλά και την Ευρώπη. Διεκδικούμε αξιοπρεπή διαβίωση των προσφύγων στις δομές όπου διαμένουν και γρήγορη μεταφορά τους στις χώρες όπου επιθυμούν.\nΗ Ελλάδα δεν πρέπει να ξαναγίνει αποθήκη ψυχών και η Ε.Ε επιτέλους να μην βολεύεται και να αναλάβει τις ευθύνες της με δίκαιο καταμερισμό των προσφύγων-μεταναστών σε όλες τις Ευρωπαϊκές χώρες.»\nΣΥΡΙΖΑ Πιερίας: «Ελάχιστη βάση εισαγωγής – Μέγιστα περιθώρια κέρδους»


Volkswagen Touran Diesel ΔΩΡΟ ΤΕΛΗ 2020 & ΜΕΤΑΒ/ΒΑΣΗ ’15 – Michalopoulos Vag Group Service\nΚαλέστε μας στο 2104961213|info@vaggroup.gr\nΤα οχήματά μας (Νέο!)\nΠροσφορές – Τιμοκατάλογος\nVolkswagen Touran Diesel ΔΩΡΟ ΤΕΛΗ 2020 & ΜΕΤΑΒ/ΒΑΣΗ ’15\nΑρχική/Volkswagen Touran Diesel ΔΩΡΟ ΤΕΛΗ 2020 & ΜΕΤΑΒ/ΒΑΣΗ ’15\nVolkswagen Touran με τεχνολογία disel 1600 110ps\nΤο εν λόγω όχημα είναι ελεγμένο, από την εδώ και 40 χρόνια ιδιόκτητη κάθετη μονάδα μας, με εξειδίκευση στο group VAG (AUDI, SEAT,SKODA,Volkswagen). Γι αυτόν το λόγο μπορούμε να σας παρέχουμε έως και 40% έκπτωση στις παροχές μας.\nΤο όχημα είναι ελληνικό και όχι αμφιβόλου ποιότητας – εισαγωγής, από ιδιώτη, έχει ελεγχθεί εξονυχιστικά για να είμαστε σίγουροι για την ποιότητά του. Σας δίνουμε γραπτή εγγύηση πραγματικών χιλιομέτρων, γεωμετρίας οχήματος και πλήρη αναφορά τεχνικού ελέγχου 150 σημείων από την εταιρεία μας Michalopoulos VAG GROUP. Όχι προφορικά αλλά με γραπτή εγγύηση και με ποινική ρήτρα.\nΤο συγκεκριμένο όχημα συνδυάζει: Ποιότητα-απόδοση-ασφάλεια-τιμή.\nΠλεονεκτήματα:Ειναι απο γενικο σερβις και αντ/σει Σετ αμπραγιαζ. Άνετοι χώροι, ιδανικό για οικογένειες, χαμηλά κυβικά και χαμηλή κατανάλωση καυσίμου.\nΗ παράδοση του οχήματος γίνεται αυθημερόν και δίνεται η δυνατότητα ανταλλαγής\nΈχει πλήρες βιβλίο service από εξουσιοδοτημένο συνεργείο της , είναι 1o χέρι με 159.000 επιβεβαιωμένα χλμ. Στον εξοπλισμό του θα βρεις ανάμεσα σε άλλα, σύστημα ασφάλισης καθισμάτων isofix, σύστημα ECO start-stop, σύστημα αντιολίσθησης (ASR), φώτα ημέρας, ηλεκτρικούς/θερμαινόμενους καθρέφτες και υποδοχή Auxiliary, είναι ένα σταθερό και ποιοτικό Van/mini Bus, που προσφέρει οικονομική κατανάλωση. Στο προτείνουμε φυσικά ανεπιφύλακτα!\nΔιεύθυνση: Πλατάνων 21, Νίκαια


Ξενοδοχεία σε: Μπράντιτζ\nΜπράντιτζ - Ξενοδοχεία\nΜάθετε περισσότερα για: Μπράντιτζ\nΜπράντιτζ: Εξερευνήστε την πόλη\nΜπράντιτζ: Πώς είναι αυτό το μέρος;\nΑν θέλετε να ανακαλύψετε ένα νέο μέρος, μπορείτε να πάτε εδώ: Μπράντιτζ.Είτε σχεδιάζετε να μείνετε για μια νύχτα είτε για ολόκληρη την εβδομάδα, στη γύρω περιοχή (Μπράντιτζ) θα βρείτε καταλύματα που ικανοποιούν τις ανάγκες όλων των ταξιδιωτών. Μπράντιτζ: Ρίξτε μια ματιά στον online χάρτη μας στη Hotels.com και βρείτε ξενοδοχεία. Ο χάρτης μας δείχνει όλες τα ξενοδοχεία στις περιοχές και στις γειτονιές γύρω από αυτό το μέρος (Μπράντιτζ), επομένως μπορείτε να δείτε πόσο κοντά είστε σε σημεία ενδιαφέροντος και αξιοθέατα. Στη συνέχεια, θα μπορέσετε να κάνετε πιο συγκεκριμένη την αναζήτησή σας στην ευρύτερη περιοχή. Οι καλύτερες προσφορές ξενοδοχείων (Μπράντιτζ) είναι εδώ με την εγγύηση χαμηλότερης τιμής μας.\nΜπράντιτζ: Ποια είναι τα καλύτερα μέρη για τη διαμονή σας εδώ;\nΜπράντιτζ: Σε αυτό το μέρος θα βρείτε καταλύματα με τιμές που ξεκινούν από 37 EUR. Διαλέξτε μία από τις 13 προσφορές μας και επωφεληθείτε από εκπτώσεις έως και 10%.\nΠαρακάτω θα βρείτε καταλύματα με βάση την κατάταξη σε αστέρια σε αυτό το μέρος (Μπράντιτζ) και στη γύρω περιοχή:\n>Μπράντιτζ: Ποια είναι η καλύτερη περίοδος για να επισκεφτείτε αυτό το μέρος;


Ερντογάν : Θα αγοράσουμε 100 αεροσκάφη Boeing για τις ΤΗΥ… – TOURKIKANEA.GR\nΕρντογάν θα παραλάβουμε τους S-400 εντός 10 ημερών\nΟ Πρόεδρος της Δημοκρατίας Ρετζέπ ταγίπ Ερντογάν ανακοίνωσε πως οι S-400 που αγοράστηκαν από τη Ρωσία θα παραληφθούν εντός 10 ημερών.\nΟ Ερντογάν που μετείχε στην σύνοδο των G20 που πραγματοποιήθηκε στην πόλη Οσάκα της Ιαπωνίας στις 28 και 29 Ιουνίου, μετά από την σύνοδο έκανε δηλώσεις προς τους δημοσιογράφους.\nΟ Ερντογάν δήλωσε :” Mε τον Τραμπ στο θέμα των F-35 φτάσαμε σε ένα σημείο, αυτό είναι πολύ σημαντικό. Αυτός είπε πως “Αυτοί έδωσαν ένα δισεκατομμύριο 400 εκατομμύρια δολάρια και εσύ δεν δίνεις το εμπόρευμα. Δεν είναι καλό να αναφέρεται αυτό” . Τώρα εμείς δώσαμε τα χρήματα αλλά δεν μας δίνουν το εμπόρευμα αυτό Τι είδους εμπόριο είναι αυτό και τι είδους πελάτες. Το να το λέει αυτό κάποιος τόσο ανοιχτά και ξεκάθαρα δείχνει την ειλικρίνεια του ανθρώπου. Σχετικά με αυτό τοποθετήσαμε κάποιους φίλους μας για να παρακολουθήσουν την ιστορία. Στο θέμα των S-400 έκαναν και κάποια αστεία με τον κύριο Πούτιν δίπλα μου. Και αυτά ωραία ήταν.\nΣχετικά με τις κυρώσεις :Mέχρι τώρα δεν ακούσαμε για κανένα θέμα πως για αυτό και για αυτό κυρώσεις. Στις τηλεφωνικές επαφές που είχα με τον κύριο Τραμπ αλλά και στη διμερή μας επαφή, μέχρι τώρα δεν μου είπε “Εμείς θα σας εφαρμόσουμε αυτή την κύρωση”. Στο δε θέμα των S-400 μου είπε πως έχω δίκιο. Σήμερα αυτή την ιστορία τη μεταφέραμε σε άλλο επίπεδο. Αυτό το πιο προηγμένο επίπεδο ήταν η δήλωση του Τrump πως “Αυτό είναι αδικία”. Αυτό είναι πολύ σημαντικό. Και όταν βρεθήκαμε οι τρεις μας με τον κύριο Πούτιν πάλι ανέφερε πολύ λογικά και ωραία πράγματα.\nΝωρίτερα ο κ Πούτιν μας είχε περιγράψει την συνάντηση που είχε με τον κύριο Τραμπ. Πιστεύω πως θα προχωρήσουμε αυτή τη διαδικασία χωρίς να υπάρξει οποιοδήποτε πρόβλημα. Φυσικά θα πάμε ακόμη πιο μπροστά αυτή την ιστορία, με την επίσκεψη του κυρίου Τραμπ στην Τουρκία και με την σύνοδο του επιχειρηματικού συμβουλίου.\nΣτο μεταξύ εμείς ως Τουρκικές Αερογραμμές, θα αγοράσουμε από εκεί 100 αεροπλάνα Βoeing” .\nΌταν ρώτησαν τον Πρόεδρο της Δημοκρατίας “Μετά από τη συνάντησή σας με τον κύριο Τραμπ, άναψε μήπως πράσινο φως για την αγορά των Πάτριοτ;”, εκείνος απάντησε λέγοντας πως “Οι S-400 αξίζουν όσο τρεις Πατριοτ. Ακόμη και αν οι όροι ήταν ίσοι, εμείς θα παίρναμε Πάτριοτ, αλλά αν δεν είναι και εμείς θα σκεφτούμε τα συμφέροντά μας”.\nΣχ: Πιστεύουμε πως αυτό μάλλον ήταν το κλειδί στην συμπεριφορά του Τραμπ. Η αγορά δηλαδή 100 πολιτικών αεροσκαφών από την Βoeing για τις Τουρκικές Αερογραμμές. Ανάλογα είχε συμπεριφερθεί η Αμερική και στο Κατάρ όταν πριν από μερικά χρόνια το κατηγόρησε για σχέσεις με την τρομοκρατία. Μόλις το Κατάρ ανακοίνωσε ένα τεράστιο εξοπλιστικό πρόγραμμα με αγορές από τις ΗΠΑ ,όλα ξεχάστηκαν….


Τι είναι το RGB: Πώς Τρία Χρώματα Γίνονται 16,7 Εκατομμύρια | PCsteps.gr\nHome » Technology Explained » Τι είναι το RGB: Πώς Τρία Χρώματα Γίνονται 16,7 Εκατομμύρια\nΟι σύγχρονες οθόνες υπολογιστών μπορούν να εμφανίσουν 16,7 εκατομμύρια χρώματα, περισσότερα απ' όσα μπορεί να αναγνωρίσει το ανθρώπινο μάτι. Και όμως, όλα αυτά τα χρώματα παράγονται από το συνδυασμό τριών βασικών χρωμάτων: Κόκκινο, Πράσινο, Μπλε. Δείτε τι είναι το RGB και πως λειτουργούν οι οθόνες σε τηλεόραση, κινητό, και υπολογιστή.\nΌσο κι αν ακούγεται περίεργο, το χρώμα αντικειμενικά δεν υπάρχει. Δεν είναι κάποια ιδιότητα των αντικειμένων, κανένα αντικείμενο δεν “έχει” κάποιο χρώμα.\nΑυτό που αποκαλούμε “χρώμα” είναι ένα περιορισμένο μέρος του φάσματος της ηλεκτρομαγνητικής ακτινοβολίας, που περιλαμβάνει από το σήμα του ραδιοφώνου και της τηλεόρασης μέχρι τις ακτίνες Χ και τις ακτίνες Γάμμα.\nΤο ορατό φάσμα του φωτός έχει μήκος κύματος από 400 νανόμετρα (nm), που είναι το ιώδες, μέχρι 700nm που είναι το κόκκινο.\nΤο φως, από τον ήλιο ή από τεχνητές πηγές, συνήθως αποτελείται από ένα εύρος συχνοτήτων. Όταν το φως πέφτει πάνω σε κάποιο αντικείμενο, το αντικείμενο αυτό απορροφά μέρος των συχνοτήτων, και αντανακλά τις υπόλοιπες.\nΟι συχνότητες αυτές, όταν πέφτουν στο ανθρώπινο μάτι, επηρεάζουν συγκεκριμένα κύτταρα και ο εγκέφαλος αντιλαμβάνεται την πληροφορία των συχνοτήτων ως ένα συγκεκριμένο χρώμα.\nΈτσι, ένα πράσινο αντικείμενο είναι ένα αντικείμενο που απορροφά όλες τις ακτινοβολίες εκτός από αυτές που είναι στο φάσμα του πράσινου, που έχουν μήκος κύματος από 520 έως 560 νανόμετρα.\nΤα μαύρα αντικείμενα, απορροφούν (σχεδόν) όλες τις συχνότητες. Τα λευκά αντικείμενα, αντανακλούν (σχεδόν) όλες συχνότητες του ορατού φωτός. Γι' αυτό και αν φοράμε μαύρα στον ήλιο ζεσταινόμαστε περισσότερο, ενώ αν έχουμε ένα λευκό αμάξι είναι ελαφρώς πιο δροσερό το καλοκαίρι από ένα μαύρο.\nΣε πλήρη και απόλυτη έλλειψη φωτός, κανένα αντικείμενο δεν έχει κανένα χρώμα.\nΠως αντιλαμβάνεται το μάτι τα χρώματα\nΟ αμφιβληστροειδής του ανθρώπινου ματιού αποτελείται από δεκάδες εκατομμύρια νευρικά κύτταρα. Κάποια από αυτά, που αριθμός τους βρίσκεται περίπου στα 7 εκατομμύρια, είναι υπεύθυνα για την αίσθηση των χρωμάτων. Η ονομασία αυτών των νευρικών κυττάρων είναι κωνία (cone cells).\nΣύμφωνα με την τριχρωματική θεωρία, έχει αποδειχθεί πως τα κωνία χωρίζονται σε τρεις κατηγορίες:\nΤα κωνία τύπου S (Short) αντιδρούν καλύτερα στο μικρό μήκος κύματος, στα 420nm, που αντιστοιχεί στο Μπλε, συγκεκριμένα την απόχρωση Ultramarine, που μεταφράζεται σαν βαθύ γαλάζιο.\nΤα κωνία τύπου M (Medium) ανταποκρίνονται σε μήκος κύματος 530nm, που αντιστοιχεί στο Πράσινο σμαραγδί\nΤα κωνία τύπου L (Long) που είναι ευαίσθητα σε μήκος κύματος 560nm, που είναι το Κόκκινο τύπου Vermillion.\nΑυτά τα τρία χρώματα, λοιπόν, Κόκκινο, Πράσινο, και Μπλε, ονομάζονται βασικά χρώματα. Το ανθρώπινο μάτι μπορεί να αντιληφθεί περίπου επτά εκατομμύρια διαφορετικά χρώματα από συνδυασμούς των τριών παραπάνω χρωμάτων.\nΤαυτόχρονα, η ελλιπής ανάπτυξη και λειτουργία των κωνίων είναι η αιτία της αχρωματοψίας, η οποία επηρεάζει με κάποια μορφή ένα σημαντικό ποσοστό του πληθυσμού. 8% των ανδρών και το 0,4% των γυναικών έχει κάποια μορφή αχρωματοψίας ή δυσχρωματοψίας. Ανάλογα με τα κωνία που πάσχουν περισσότερο, υπάρχουν διαφορετικά είδη διαταραχών, που επηρεάζουν την αντίληψη συγκεκριμένων χρωμάτων.\nΑξίζει να σημειωθεί πως υπάρχουν ζωικά είδη με περισσότερα είδη από κωνία. Συγκεκριμένα, ένα είδος οστρακόδερμου που ονομάζεται Mantis Shrimp διαθέτει 16 είδη κωνίων, 12 για το διαχωρισμό χρώματος, και τα υπόλοιπα για φιλτράρισμα.\nΤα μάτια του Mantis Shrimp μπορούν να δουν ακτινοβολίες που είναι αόρατες για τον άνθρωπο, όπως η υπέρυθρη ακτινοβολία, υπεριώδη ακτινοβολία, και το πολωμένο φως, και μπορούν να αντιληφθούν χρώματα που δεν μπορούμε καν να φανταστούμε.\nΤι είναι το χρωματικό μοντέλο RGB και γιατί δημιουργήθηκε\nΌπως είναι εμφανές από τα παραπάνω, το χρώμα είναι εντελώς υποκειμενικό. Μάλιστα, έχει αποδειχθεί πως το μάτι κάθε ανθρώπου έχει διαφορετική αντίληψη για κάθε χρώμα.\nΑυτό είχε ως αποτέλεσμα την ανάγκη για τυποποίηση των χρωμάτων, δηλαδή κάθε χρώμα να αντιπροσωπεύεται από μια αυστηρά καθορισμένη μαθηματική τιμή.\nΒασισμένα σε αυτές τις τιμές, τα υπολογιστικά συστήματα είναι ικανά να εμφανίσουν πληθώρα χρωμάτων σε κάθε ξεχωριστό εικονοστοιχείο (pixel) της οθόνης, σχηματίζοντας την τελική εικόνα.\nΑνάλογα με τον τρόπο που υπολογίζονται αυτές οι τιμές, γίνεται και η χρήση διαφορετικού χρωματικού μοντέλου, των οποίων κυριότερα είναι το RGB και το CMY ή CMYK.\nΤο RGB είναι το χρωματικό μοντέλο που αφορά τις οθόνες. Το CMY ή CMYK είναι το χρωματικό μοντέλο για συσκευές εκτύπωσης, και θα αναλύσουμε σε επόμενο οδηγό τις διαφορές που έχει η οθόνη με τον εκτυπωτή στη σύνθεση του χρώματος.\nΤι είναι το χρωματικό μοντέλο RGB\nΌπως προαναφέραμε, τα βασικά χρώματα που αντιλαμβάνεται το μάτι είναι το Κόκκινο (Red), το Πράσινο (Green), και το Μπλε (Blue), και με το συνδυασμό αυτών ο άνθρωπος αντιλαμβάνεται μέχρι επτά εκατομμύρια διαφορετικές αποχρώσεις.\nΉταν λογικό λοιπόν τα Red, Green, Blue να είναι η βάση για την παραγωγή χρώματος από οποιαδήποτε οθόνη. Και ο κατάλληλος συνδυασμός τους, όχι μόνο μπορεί να παράγει όλα τα χρώματα που μπορεί να δει ο άνθρωπος, αλλά πολλαπλάσιο αριθμό.\nΟ τρόπος που παράγεται το τελικό χρώμα είναι απλός . Όταν η οθόνη δεν εκπέμπει φως γίνεται μαύρη. Από εκεί και πέρα, ορίζεται σε κάθε ένα από τα τρία βασικά χρώματα μια τιμή, η οποία ορίζει την ένταση του κάθε χρώματος.\nΑνάλογα με το πόσες τιμές μπορεί να έχει το κάθε χρώμα, εξαρτάται πόσα χρώματα μπορεί να παράγει συνολικά η οθόνη. Αυτό ονομάζεται βάθος χρώματος, και εκφράζεται σε bit.\nΤι είναι το βάθος χρώματος\nΟι πρώτοι έγχρωμοι υπολογιστές με υποστήριξη VGA υποστήριζαν 8-bit χρώμα. Δηλαδή, η πληροφορία για όλα τα χρώματα αποθηκευόταν σε συνολικά 8bit δεδομένων.\nΜε βάση το δυαδικό σύστημα, με 8bit μπορούν να παραχθούν μέχρι 256 αριθμοί (2⁸). Κατ' επέκταση, μια κάρτα γραφικών και μια οθόνη που υποστηρίζει 8bit βάθος χρώματος, μπορεί να εμφανίσει το πολύ 256 χρώματα.\nΣήμερα, όλες πρακτικά οι οθόνες και οι κάρτες γραφικών υποστηρίζουν χρώμα 24-bit, που αφιερώνει 8bit για το κάθε χρώμα. Έτσι, κάθε ένα από τα R, G, B μπορεί να πάρει 256 διαφορετικές τιμές, από το 0 μέχρι το 255.\nΚόκκινο = (255,0,0)\nΠράσινο = (0,255,0)\nΜπλε = (0,0,255)\nΜαύρο = (0,0,0)\nΆσπρο = (255,255,255)\nΜε το βάθος χρώματος 24-bit στο RGB, ανεβαίνει εκθετικά ο συνολικός αριθμός από χρώματα που μπορούν να απεικονιστούν. Κάθε χρώμα έχει 2⁸ αποχρώσεις, και όλοι οι πιθανοί συνδυασμοί με τα τρία χρώματα είναι 2²⁴, ή αλλιώς 16.777.216 διαφορετικά χρώματα. Περισσότερα από τα διπλάσια απ' όσα μπορεί να αντιληφθεί το μάτι.\nΌταν και τα τρία χρώματα έχουν την ίδια τιμή, διαφορετική από μηδέν ή 255, έχουμε μια απόχρωση του γκρι.\nΑπό εκεί και πέρα, κάθε χρώμα που μπορούμε να φανταστούμε εκφράζεται με ένα συνδυασμό αριθμών.\nΓια να παράγουμε αυτά τα χρώματα, χρησιμοποιήσαμε τη ζωγραφική των Windows, και κάναμε κλικ στην επεξεργασία χρωμάτων.\nΚάθε πρόγραμμα που αφορά τη ζωγραφική ή τη γραφιστική μας επιτρέπει να δημιουργήσουμε τα δικά μας χρώματα, εισάγοντας χειροκίνητα τις κατάλληλες τιμές.\nΗ εφαρμογή του RGB στην τεχνολογία\nΟποιαδήποτε τεχνολογία χρησιμοποιεί το χρώμα, εκμεταλλεύεται τις βασικές αρχές του RGB.\nΕφαρμογή στη φωτογραφία\nΗ πρώτη χρήση του RGB στην φωτογραφία πραγματοποιήθηκε το 1861 από τον James Clerk Maxwel, τον φυσικομαθηματικό που θεμελίωσε, μεταξύ άλλων, τη θεωρία της ηλεκτρομαγνητικής ακτινοβολίας.\nΗ τεχνική που χρησιμοποίησε, ήταν η λήψη τριών διαφορετικών στιγμιοτύπων της ίδιας εικόνας, που στο καθένα χρησιμοποιούσε διαφορετικό φιλτράρισμα, ώστε το καθένα να είναι ευαίσθητο σε ένα από τα τρία βασικά χρώματα. Τέλος, τα ένωνε σε ένα τελικό στιγμιότυπο.\nΣτις σύγχρονες φωτογραφικές μηχανές, ακολουθείται η ίδια τακτική. Το φιλτράρισμα έχει αντικατασταθεί από αισθητήρες φωτός και ανάλογα με την ακτινοβολία φωτός, που δέχονται αντιλαμβάνονται το ποσοστό ύπαρξης του κόκκινου, πράσινου και μπλε. Έτσι δημιουργείται η σωστή απόχρωση σε κάθε εικονοστοιχείο και στην συνέχεια η σωστή σύνθεση όλης της φωτογραφίας.\nΕφαρμογή στην τηλεόραση\nΗ διαφορά της χρήσης του RGB στην τηλεόραση από την φωτογραφία, είναι ότι η ψηφιακή φωτογραφική μηχανή κάνει πρόσληψη του φωτός και το μετατρέπει σε ψηφιακή πληροφορία, ενώ η τηλεόραση κάνει το αντίστροφο, δέχεται την ψηφιακή πληροφορία και τη μετατρέπει σε φως και χρώμα. Οι βασικές αρχές του RGB όμως ισχύουν με τον ίδιο τρόπο.\nΗ τηλεόραση δέχεται μέσα από την κεραία σήματα σε δυαδική μορφή (δηλαδή 0 και 1). Μέρος αυτού του σήματος είναι υπεύθυνο για την μετάδοση των δεδομένων που αφορούν τα χρώματα. Έτσι στην συσκευή φτάνει μια τιμή για το κόκκινο, μία για το πράσινο και μία για το μπλε.\nΜετά από την κατάλληλη επεξεργασία, παρουσιάζεται το αντίστοιχο χρώμα στο εικονοστοιχείο για το οποίο προοριζόταν.\nΠαρ’ όλο που οι όλοι οι τύποι τηλεοράσεων χρησιμοποιούσαν και χρησιμοποιούν το RGB ως χρωματικό μοντέλο, διαφέρουν στο τρόπο με το οποίο το υλοποιούν. Αναλυτικότερα:\nΟι CRT τηλεοράσεις παράγουν εικόνα χρησιμοποιώντας ηλεκτρόνια, κατευθυνόμενα από ηλεκτρομαγνήτες σε μια γυάλινη επιφάνεια με επίστρωση φωσφόρου.\nΤα ηλεκτρόνια πέφτουν με μεγάλη ταχύτητα πάνω στα μόρια του φωσφόρου και τα αναγκάζουν να παράγουν φως.\nΟι Plasma τηλεοράσεις επιτυγχάνουν την προβολή εικόνας με την χρήση τριών μικροσκοπικών λαμπτήρων φθορισμού, που θερμαίνουν ένα αέριο μέχρι να φτάσει στην κατάσταση του πλάσματος.\nΗ κάθε μία λάμπα αντιστοιχεί σε ένα από τα τρία χρώματα του RGB. Ανάλογο με το πόσο έντονα φωτίζει η κάθε μια παράγεται και το κατάλληλο χρώμα από το συνδυασμό τους.\nΟι LCD τηλεοράσεις χρησιμοποιούν μια άλλη πιο αποδοτική τεχνολογία βασισμένη σε αυτή των Plasma. Χρησιμοποιούν και αυτές λάμπες φθορισμού που παράγουν λευκό φως.\nΗ διαφορά είναι ότι από πάνω τους βρίσκεται ένα στρώμα υγρών κρυστάλλων, οι οποίοι ανοιγοκλείνουν με μεγάλη ταχύτητα, μπλοκάροντας ελεγχόμενα το φως, ενώ με τα κατάλληλα φίλτρα μπλοκάρουν τις κατάλληλες συχνότητες για να εμφανιστεί το κατάλληλο χρώμα.\nΟι τηλεοράσεις LED διαφέρουν μόνο ως προς τον τύπο της λάμπας που παράγει το φως, που είναι LED αντί για φθορισμού. Κατά τ' άλλα, λειτουργούν ακριβώς όπως οι LCD, δεν έχουν καμία διαφορά.\nΕφαρμογή σε υπολογιστικά συστήματα\nΟι πρώτοι υπολογιστές ήταν ασπρόμαυροι ή μονοχρωματικοί και δεν χρησιμοποιούσαν το χρωματικό μοντέλο RGB.\nΤο RGB παρουσιάστηκε το 1981, αλλά η ευρεία χρήση του ξεκίνησε με την εμφάνιση της θύρας και του καλωδίου Video Graphics Array (VGA) το 1987.\nΜετά την εμφάνισή του, γινόταν όλο και πιο δημοφιλές από άλλους τρόπους προτυποποίησης χρωμάτων. Στις μέρες μας, είναι ένα από τα κυρίαρχα χρωματικά μοντέλα, καθώς έχει τεράστιες δυνατότητες και εύκολη χρήση\nΤο πρόβλημα με τους εκτυπωτές\nΌπως αναφέραμε παραπάνω, οι εκτυπωτές χρησιμοποιούν το χρωματικό μοντέλο CMYK ενώ οι οθόνες το RGB. Έτσι υπήρξε η ανάγκη ύπαρξης αντιστοίχησης μεταξύ των δύο αυτών μοντέλων.\nΤο πρόβλημα είναι πως υπάρχουν χρώματα τη οθόνης που είναι αδύνατο να αποδοθούν σε μια εκτύπωση. Για να περιοριστεί αυτό το πρόβλημα, είναι απαραίτητα η χρήση φωτογραφικών μελανιών για να αποδοθεί η εικόνα μιας υψηλής ανάλυσης οθόνης, και ταυτόχρονα ο περιορισμός των χρωμάτων που θα χρησιμοποιηθούν ψηφιακά.\nΕπιπλέον, για τους επαγγελματίες γραφίστες και σχεδιαστές είναι απαραίτητο το color calibration . Δηλαδή η ρύθμιση της οθόνης, ώστε να υπάρχει όσο γίνεται μεγαλύτερη αντιστοιχία μεταξύ οθόνης και εκτυπωτή. Αυτή η διαδικασία εκτελείται από ειδικά προγράμματα και εξοπλισμό.\nΟι πολύ ακριβές επαγγελματικές οθόνες έχουν προηγμένες δυνατότητες calibration και δικό τους εξοπλισμό..\nΈχετε απορίες σχετικά με το RGB και τα χρωματικά μοντέλα?\nΕίναι αναμφισβήτητος ο ρόλος του χρωματικού μοντέλου RGB στην σημερινή τεχνολογία, αφού η απεικόνιση ψηφιακών εικόνων βασίζεται εξ ολοκλήρου σε αυτό. Αν έχετε περισσότερες απορίες, ή κάτι δεν σας ήταν ξεκάθαρο, γράψτε μας στα σχόλια.


Καιρός για χάραξη πορείας | Insurance forum\nΚαιρός για χάραξη πορείας\nTo 2017 έχει ήδη ξεκινήσει. Ήδη από τις 52 εβδομάδες του χρόνου πέρασε η πρώτη. Η ασφαλιστική αγορά και αυτή τη χρονιά έρχεται αντιμέτωπη με δυσκολίες και προκλήσεις. Πολύτιμος σύμμαχος στην εργασιακή καθημερινότητα είναι πάντα ένας σωστός ετήσιος προγραμματισμός.\nΟ ετήσιος προγραμματισμός δεν είναι ικανή συνθήκη για να πετύχει κανείς τους στόχους του. Είναι όμως αναγκαία. Όπως έχει πει και ο ρωμαίος φιλόσοφος Σενέκας, «δεν υπάρχει ευνοϊκός άνεμος για αυτόν που δεν ξέρει που πηγαίνει».\nΠρέπει να γνωρίζεις λοιπόν που θέλεις να πας αυτή τη χρονιά, να προβλέψεις όσες περισσότερες μπορείς από τις δυσκολίες που θα έρθουν αλλά και να δεις τις ευκαιρίες και πώς θα τις εκμεταλλευτείς.\nΕπειδή όμως το 2017 θα αισθανθούμε ότι θα περάσει τόσο γρήγορα όσο και το 2016, κάθε εβδομάδα, κάθε μήνας, έχει τη δική του αξία στην επίτευξη των ετήσιων στόχων.\nΈνας σωστός ετήσιος προγραμματισμός, μοιρασμένος σε μήνες και εβδομάδες, σε βοηθά να μην πέσεις στη παγίδα του «έχω χρόνο», για αυτά που θέλεις να αλλάξεις.\nΉδη λοιπόν η πρώτη εβδομάδα από τις τέσσερις του Γενάρη έχει περάσει. Και απο το Γενάρη κιόλας είναι χρησιμο κανείς να έχει σχεδιάσει τόσο τους στόχους της δραστηριότητάς του, όσο και τους στόχους παραγωγής.\nΚαι αυτός ο μήνας να εντάσσεται όπως είπαμε στο ετήσιο πλάνο του, με πρώτο σημαντικό σημείο ελέγχου το πρώτο τρίμηνο.\nΣε κάθε περίπτωση πρέπει στους στόχους δραστηριότητας να έχει προβλέψει και τους στόχους εξεύρεσης υποψηφίων πελατών αλλά και να έχει μοιράσει ανά εβδομάδα τις δράσεις εκείνες που θα επιφέρουν τον επιθυμητό στόχο στην εξεύρεση.\nΠόσους δηλαδή από τους πελάτες του θα βλέπει κάθε μήνα για να ζητά συστάσεις ή ποιές κινήσεις και πότε θα κάνει για να αναπτύξει ένα κέντρο επιρροής.\nΠέρα όμως από τους στόχους δραστηριότητας και παραγωγής, είναι σημαντικό να έχει καταγράψει και τις εκπαιδευτικές του ανάγκες και με ποιούς τρόπους και μέχρι πότε θα τις έχει καλύψει.\nΆλλωστε όποια αλλαγή στις συνήθειες ή στην καθημερινότητά του έχει σχεδιάσει, σίγουρα περνά μέσα από τη βελτίωση του γνωστικού του επιπέδου.\nΚαι βέβαια όλα αυτά πρέπει να καταλήγουν στο στόχο εισοδήματος που θέλει για το 2017. Ποιό κομμάτι απο αυτό θα προέρχεται από το υπάρχον πελατολόγιο κάνοντας εκτίμηση πιθανών απωλειών από το χαρτοφυλάκιό του και ποιό κομμάτι θα προστεθεί από την ανάπτυξη νεών εργασιών.\nΟ ετήσιος προγραμματισμός είναι απολύτως αναγκαίος για μια πετυχημένη χρονιά. Είναι ταυτόχρονα αναγκαίο να συνοδεύεται από τα σημεία ελέγχου, μηνιαία ή τριμηνιαία και από τις αναγκαίες προσαρμογές που πρέπει να γίνονται με βάση το πώς εξελίσσεται παραγωγικά η χρονιά.\nΈνα καλά οργανωμένο excel, ή έστω για αυτούς που δεν έχουν καλή σχέση με την τεχνολογία, ένα σωστά δομημένο μπλοκ σημειώσεων, με καταγραφή τόσο της δραστηριότητας και της παραγωγής που στοχεύεται αλλά και αυτής που υλοποιείται, με επιπλέον τις αναφορές και τους σημαντικούς στόχους της χρονιάς και τις αλλαγές που θέλουμε να επιτευχθούν, αποτελούν αναγκαίο εργαλείο για τη επίτευξη των στόχων.


Dormed Hellas – TPK-3 - Τροχήλατο Τραπέζι Πολλαπλών χρήσεων\nΤροχήλατο Τραπέζι Πολλαπλών χρήσεων μεταλλικής κατασκευής. Η βασική έκδοση περιλαμβάνει ένα συρτάρι και μπορεί να υποστηρίξει μέχρι τέσσερα συρτάρια.\nΚωδικός προϊόντος: TPK-3 Κατηγορία: Ιατρικά έπιπλα Ετικέτες: Dormed Hellas, TPK-3, Πολλαπλών χρήσεων, Τροχήλατο Τραπέζι\nTPK-3 – Τροχήλατο Τραπέζι Πολλαπλών χρήσεων μεταλλικής κατασκευής. Η βασική έκδοση περιλαμβάνει ένα συρτάρι και μπορεί να υποστηρίξει μέχρι τέσσερα συρτάρια.\nΚατόπιν επιθυμίας και χωρίς καμία οικονομική επιβάρυνση, η όψη του συρταριού μπορεί να καλύπτεται με τη δερματίνη που κατασκευάζονται τα λοιπά έπιπλα του ιατρείου σε μια ομαδική παραγγελία.\n-επιπρόσθετα συρτάρια (έως 4) Κωδικός: ΜΚ\nΔιαστάσεις 45 x 50 x 80 cm (Π x Β x Υ)\nκατασκευασμένο από σωλήνα ανοδιωμένου αλουμινίου, διαμέτρου 22 mm\nη κάτω πίσω επιφάνεια φέρει προστατευτικό κάγκελο\nη κάσα των συρταριών είναι μεταλλικής κατασκευής και κυλά επάνω σε μηχανισμό με πλαστικούς κυλίνδρους\nοι τροχοί έχουν διάμετρο Ø50mm και οι 2 μπροστινοί είναι με φρένο\nΕναλλακτική επιλογή για μεγαλύτερο τροχήλατο\nΔιαστάσεις 70 x 50 x 80 cm (Π x Β x Υ)\nΜπορείτε να συνδυάσετε το Τροχήλατο Τραπέζι Πολλαπλών χρήσεων με:\nSOMO F8-7 – Fetal Monitor Wireless\nHitachi S31KP Intraoperative Burr-Hole – ARIETTA


Οι Γάλλοι το κάνουν καλύτερα! - Book Press\nΣαββατο, 19 Οκτωβριου 2019 00:00\nΑπό τον Gaboriau στον Simenon, και από τον Manchette στη Vargas, η γαλλική αστυνομική λογοτεχνία αμφισβήτησε από την πρώτη στιγμή την πρωτοκαθεδρία της αγγλοσαξονικής, αφού οι Γάλλοι την πήραν εξαρχής στα σοβαρά. Ίσως επειδή ο πρώτος διευθυντής της Sûreté, της παριζιάνικης Αστυνομίας, ήταν ένας πρώην κακοποιός που μεταστράφηκε, ο περίφημος Eugène François Vidocq, ένας σπουδαίος αφηγητής ιστοριών και παραμυθάς που επηρέασε τους συγγραφείς και το κοινό εξίσου με την προσωπικότητά του. Ήδη από τα μέσα του 19ου αιώνα άρχισαν να γράφονται τα πρώτα γαλλικά αστυνομικά, παράλληλα με τα αγγλικά κι αμερικανικά.\nΟ Jean Gabin και η Annie Girardot στην ταινία του\nJean Delannoy «Maigret Sets a Trap» (1958), βασισμένη\nστο ομώνυμο μυθιστόρημα του Georges Simenon.\nΌπως προανέφερα, οι Γάλλοι αντιμετώπισαν με τη δέουσα σοβαρότητα την αστυνομική μυθοπλασία, τη μελέτησαν και την κατηγοριοποίησαν, ενώ χάρη σ’ αυτούς διασώθηκαν πλείστοι Αμερικανοί pulp συγγραφείς. Ωστόσο, ο σπουδαιότερος συγγραφέας τους ήταν Βέλγος, ο μεσιέ Georges Simenon, οι περισσότερες ιστορίες του οποίου διαδραματίζονταν στο Παρίσι και τη γαλλική επαρχία. Οι σύγχρονοι και λίγο μεταγενέστεροι επίγονοί του μας είναι άγνωστοι, λίγο ως πολύ (Pierre Verry, Claude Aveline), μερικοί όμως έχουν μεταφραστεί στα ελληνικά: ο Léo Malet, οι Boileau-Narcejac, o Sébastien Japrisot, o Thierry Jonquet.\nΚαι μετά ακολούθησε η ιδεολογική, πολιτική και κοινωνική αμφισβήτηση της δεκαετίας του ’60 και ο Μάης του ’68, και εξαιτίας της απογοήτευσης που άφησε πίσω του, εγένετο neopolar. Οι εκπρόσωποί του είναι πολύ πιο γνωστοί στους φανατικούς του αστυνομικού είδους: Jean-Patrick Manchette, Frédérique H. Fajardie, Didier Daeninckx, Jean Bernard Pouy. Εξίσου γνωστοί κι αγαπητοί οι δημιουργοί του γαλλικού πολιτικού neo-noir, Jean Claude Izzo, Tonino Benaquista, Maurice Attia.\nΌλη αυτή η τεράστια εισαγωγή για να φτάσουμε στο καίριο ερώτημα: τι συμβαίνει σήμερα στο γαλλικό αστυνομικό μυθιστόρημα; Όπως συμβαίνει συχνά στα καλλιτεχνικά κινήματα, οι σημερινοί Γάλλοι συγγραφείς του αστυνομικού μοιάζουν να επιστρέφουν στους κλασικούς, αδιαφορώντας για το neopolar (με εξαίρεση ίσως τον Marcus Malte). Χωρίς να έχουμε σαφή εικόνα της αγοράς, αφού λίγοι μόνο ελληνικοί εκδοτικοί οίκοι ασχολούνται συστηματικά με το γαλλικό genre (Άγρα, Καστανιώτης, Κέδρος, Πόλις, Angelus Novus), θα μπορούσαμε να συνάγουμε ότι οι σύγχρονοι Γάλλοι μοιάζουν μάλλον επηρεασμένοι από τον «συντηρητικό» Simenon παρά από τον «επαναστάτη» Manchette. Το θέμα δεν εξαντλείται σε ένα άρθρο, φυσικά˙δεν αναφερθήκαμε στην κορυφαία Fred Vargas, η οποία απαιτεί ένα κείμενο μόνο για κείνη.\nΔιάλεξα τρεις πρόσφατες κυκλοφορίες που εκπροσωπούν αυτή την τάση της επιστροφής στην παράδοση Simenon, παρότι φέρουν πολλά στοιχεία εκσυγχρονισμού στη θεματολογία και την εξιχνίαση των εγκλημάτων.\nΟ Pierre Lemaitre έχει κερδίσει το βραβείο\nGoncourt το 2013.\nΜέχρι τότε δίδασκε λογοτεχνία, ενώ πλέον ασχολείται\nαποκλειστικά με το να γράφει μυθιστορήματα\nκαι κινηματογραφικά σενάρια.\nΟ αστυνόμος Καμίγ Βεροβέν είναι από τους πιο περίεργους στο σύμπαν της αστυνομικής λογοτεχνίας (όπου κι αν έχουμε γνωρίσει περίεργα φρούτα!) Γόνος αστικής οικογένειας, γιος μιας διάσημης ζωγράφου, έχει τον σωματότυπο του Τουλούζ Λοτρέκ: είναι δηλαδή 1,45 ύψος. Ωστόσο, οι ικανότητές του έχουν εμπνεύσει τον σεβασμό των συναδέλφων του, όπως και των κατά καιρούς αντιπάλων του. Στο πρώτο αυτό μυθιστόρημα της τετραλογίας με ήρωα τον Βεροβέν, ο αστυνόμος είναι παντρεμένος με τη γοητευτική Ιρέν και πρόκειται να γίνει πατέρας. Και τότε αρχίζει να δρα στο Παρίσι ένας κατά συρροή δολοφόνος, ο οποίος διαπράττει φρικιαστικά εγκλήματα που εικονογραφούν σκηνές από γνωστά μυθιστορήματα της αστυνομικής λογοτεχνίας: από τη Μαύρη Ντάλια του James Elroy ως το Έγκλημα στο Όρσιβαλ του Émile Gaboriau, κι από την Αμερικάνικη Ψύχωση του Bret Easton Ellis ως το Laidlaw του Σκοτσέζου William MvIlvanney. Το τμήμα Ανθρωποκτονιών του Παρισιού, επανδρωμένο από μια ομάδα τελείως ετερόκλιτων ατόμων, ξεκινάει έναν αγώνα δρόμου για να προλάβει το επόμενο χτύπημα του δολοφόνου, ο οποίος αλληλογραφεί με τον Βεροβέν και τον προειδοποιεί για τις επόμενες κινήσεις του.\nΤο μυθιστόρημα περιέχει άκρως ανατριχιαστικές σκηνές φόνων και ο αναγνώστης θα χάσει μεγάλο μέρος της απόλαυσης αν προσπαθήσει αν το διαβάσει ως μια ρεαλιστική αστυνομική ιστορία. Το αυτοαναφορικό κομμάτι της πλοκής, οι ιστορίες μέσα στην κυρίως ιστορία, οι βιβλιοφιλικές αναφορές του, όπως επίσης η σκιαγράφηση των περίεργων συνεργατών του Βεροβέν, κρατούν τον αναγνώστη σε διαρκή αγωνία. Δημιουργώντας μια κάπως παλιομοδίτικη ατμόσφαιρα του Παρισιού, όπως ίσως θα την περιέγραφε ο Simenon αν ζούσε ακόμα, χρησιμοποιεί συγχρόνως τα επιτεύγματα της τεχνολογίας στην εξιχνίαση, εστιάζοντας κυρίως στον ανθρώπινο παράγοντα. Από τις εκδόσεις Μίνωας κυκλοφορούν και οι επόμενες περιπέτειες του Βεροβέν, αλλά διάλεξα αυτή, την πρώτη ιστορία του, λόγω του παθιασμένα βιβλιοφιλικού χαρακτήρα της.\nΣουρεαλισμός χτυπημένος στο σέικερ\nΗ Nadine Monfils είναι από το Βέλγιο και εκτός από τα\nαστυνομικά μυθιστορήματα, ασχολείται με τη σκηνοθεσία\nκαι την παραγωγή κινηματογραφικών ταινιών.\nΣτη φανταστική πόλη Πανδώρα, όπου βρέχει ροδοπέταλα και τα βραδάκια κυκλοφορούν άντρες με μπομπέ καπέλα (οι ανδρικές φιγούρες του Magritte), αποστολή των οποίων είναι η πώληση ονείρων, μια μονοκατοικία ανατινάζεται σκοτώνοντας τον ιδιοκτήτη της κι έναν γείτονα. Η σύζυγος του ιδιοκτήτη, η Αλίς, σώζεται ως εκ θαύματος. Ο διαζευγμένος αστυνομικός διευθυντής Μπαρν και ο αστυνόμος Λυντς, λάτρης της σειράς Sopranos (οι οποίοι μοιράζονται τις υπηρεσίες της πόρνης Κοκό) μπλέκουν σ’ έναν κυκεώνα παράλογων στοιχείων, ενώ στην έρευνά τους ανακατεύεται αυτοβούλως η προφάιλερ Νίκι Σλίβερ.\nΗ Nadine Monfils είναι Βελγίδα συγγραφέας, σκηνοθέτης και παραγωγός, κι έχει γράψει έναν τεράστιο αριθμό αστυνομικών βιβλίων (ανάμεσά τους η σειρά με ήρωα τον αστυνόμο Λεόν που έχει ως χόμπι του το πλέξιμο). Υφολογικά, μοιάζει επηρεασμένη αφενός από τον Simenon (στις περιγραφές της επαρχιακής πόλης και των μπιστρό), αφετέρου από τη σχολή του Oulipo και τους σουρεαλιστές (ο αστυνόμος Λυντς πίνει τεκίλα φραπέ μαζί με τον κακάσχημο σκύλο του, η φετιχίστρια προφάιλερ ανακαλύπτει ένα κομμένο χέρι σκαλωμένο σ’ ένα δέντρο, το οποίο χέρι μία εμφανίζεται και μία εξαφανίζεται, ένας ηδονοβλεψίας κατασκευάζει ένα ψεύτικο υποβρύχιο στην αυλή του, ένας άστεγος μοιράζει κόκκινες καραμέλες, παντού συναντούμε αναφορές στο έργο του Magritte – και δεν ξεκίνησα καν να περιγράφω την Αλίς, τη διασωθείσα σύζυγο). Παιχνιδιάρικο και διακειμενικό, απολαυστικό αστυνομικό που αποδεικνύει ότι το χιούμορ έχει τεκμηριωμένη θέση στο είδος.\nΟ νόμος στα χέρια του απελπισμένου\nΟ Tanguy Viel είδε το πρώτο του μυθιστόρημα\nστα βιβλιοπωλεία το 1998. Σχεδόν είκοσι χρόνια μετά,\nτο τελευταίο του μυθιστόρημα Άρθρο 353\nτου Ποινικού Κώδικα θα είναι το πρώτο βιβλίο του\nπου θα κυκλοφορήσει στις Ηνωμένες Πολιτείες.\nΟ Μαρσιάλ Κερμέρ, απολυμένος εργάτης των στρατιωτικών ναυπηγείων, μεγαλώνει μόνος τον γιο του σε μια μικρή παραθαλάσσια πόλη του νομού Φινιστέρ, στο απώτατο βορειοδυτικό άκρο της Γαλλίας. Σχεδόν όλος ο ανδρικός πληθυσμός της πόλης θα αποτελείται σύντομα από απολυμένους πρώην εργάτες, αφού τα ναυπηγεία κλείνουν οριστικά. Και τότε εμφανίζεται ως από μηχανής Θεός ο κτηματομεσίτης Αντουάν Λαζενέκ, κρατώντας σαν δώρο εξ ουρανού τη μακέτα της ανέγερσης ενός συγκροτήματος πολυτελών κατοικιών δίπλα στη θάλασσα. Όλοι μαγεύονται από την ιδέα της τουριστικής ανάπτυξης, με προεξάρχοντα τον δήμαρχο ΛεΓκοφ. Σχεδόν όλοι επενδύουν την αποζημίωσή τους στο προσοδοφόρο σχέδιο του μεγαλοεργολάβου. Αλλά κανείς δεν τολμάει να αντιδράσει όταν γρήγορα φαίνεται καθαρά πως όλα αυτά είναι μια απάτη. Ο μόνος που παίρνει τον νόμο στα χέρια του είναι ο γερο-Κερμέρ. Και δολοφονεί τον Λαζενέκ.\nΔεν έχουμε λοιπόν με ένα whodunit, αφού εξαρχής γνωρίζουμε τον δολοφόνο. Αυτό που μας ενδιαφέρει είναι το whydunit, και ο Viel με μια αφήγηση πυκνή και υπέροχα λογοτεχνική, ξετυλίγει την ιστορία ενός εγκλήματος Διά Ασήμαντον Αφορμή (για να θυμηθούμε την παλιά ταινία του Τάσου Ψαρρά). Χτισμένο με πολλαπλά επίπεδα ανάγνωσης, το μυθιστόρημα αφηγείται δευτερευόντως την απογοητευτική πορεία μιας γενιάς ιδεαλιστών σοσιαλιστών, την αποβιομηχάνιση της γαλλικής επαρχίας, την απελπισία νέων και λιγότερο νέων μπρος στο φάσμα της ανεργίας, την αδυναμία του νόμου να τιμωρήσει κάποιες πράξεις που μπορεί να είναι νόμιμες αλλά δεν είναι ηθικές.\nΟ Έλληνας αναγνώστης θα βρει πολλά γεγονότα που θα του θυμίσουν «οικεία κακά», και οι λάτρεις του Simenon θα αναγνωρίσουν τη λεπτότητα με την οποία ο μετρ χειριζόταν την αστυνομική πλοκή. Τόσο ο ανακριτής που αναλαμβάνει την υπόθεση του φόνου του Λαζενέκ όσο και ο δολοφόνος Κερμέρ είναι σαν να βγαίνουν από ταινίες του Κλοντ Σαμπρόλ και του Μπερτράν Τραβερνιέ. Ένα κοινωνικό νουάρ στον αντίποδα της ανούσιας συσσώρευσης πτωμάτων και φρίκης που έχει καταντήσει η σύγχρονη αστυνομική μυθοπλασία.\nΜτφρ. Κλαιρ Νεβέ\nΣελ. 512, τιμή εκδότη €17,70\nΤΑ ΒΙΒΛΙΑ ΤΟΥ ΠΙΕΡ ΛΕΜΕΤΡ\nΜτφρ. Μαρία Γυπαράκη\nΣελ. 316, τιμή εκδότη €15,00\nΤΑ ΒΙΒΛΙΑ ΤΗΣ NADINE MONFILS\nΆρθρο 353 του Ποινικού Κώδικα


43°36′S 172°43′EΣυντεταγμένες: 43°36′S 172°43′E\n22 Φεβρουαρίου 2011 (2011-02-22) 12:51 NZDT\n181 νεκροί, 1.500 - 2.000 τραυματίες\nΟ σεισμός στο Κράισττσερτς το 2011 ήταν ένας σεισμός 6,3 ρίχτερ που χτύπησε την πόλη Κράισττσερτς τις 22 Φεβρουαρίου 2011. Από το σεισμό πέθαναν 185 άνθρωποι, από τους οποίους οι 115 έχασαν την ζωή τους όταν το κτίριο Canterbury Television (CTV) κατέρρευσε.\nΜια σεισμική δόνηση 6,3 βαθμών στην κλίμακα Ρίχτερ συγκλόνισε το Νότιο Νησί τηςΝέας Ζηλανδίας στις 12:51 π.μ. τοπική ώρα την Τρίτη (Δευτέρα 23:51 UTC). Οι αρχικές εκτιμήσεις έκαναν λόγο για 32 νεκρούς, αλλά ο τελικός απολογισμός έφτασε τα 181 θύματα. Νωρίτερα, ο πρωθυπουργός της χώρας Τζον Κέι ενημέρωσε τα ΜΜΕ για 65 θανάτους από την κατάρρευση κτηρίων στο κέντρο του Κράισττσερτς, ενώ αναμένονται περισσότεροι, αλλά ο αριθμός είχε μειωθεί στο μισό επειδή η αστυνομία εκείνη τη στιγμή μπορούσε να επιβεβαιώσει μόνον τους θανάτους 32 ανθρώπων. Το καμπαναριό του Αγγλικανικού Καθεδρικού Ναού του Κράισττσερτς κατέρρευσε, ενώ χαλάσματα υπάρχουν παντού κατά μήκος του εμπορικού κέντρου της πόλης. Ρωγμές υπάρχουν σε δρόμους και πάρκινγκ αυτοκινήτων, ενώ αναφέρεται ότι δύο λεωφορεία έχουν ανατραπεί στην διάρκεια εκτέλεσης δρομολογίων. Λίμνες με λάσπη έχουν δημιουργηθεί λόγω διαρροών νερού. Πτώσεις βράχων και ογκόλιθων κατέστρεψαν κτήρια σε λόφους στα προάστια. Φόβοι έχουν εκφραστεί για την ασφάλεια των γειτονικών πόλεων Λίλετον και Ακαρόα, λόγω προβλημάτων στην επικοινωνία.\nΟ σεισμός εντοπίζεται κοντά στο Κράισττσερτς και σε ένα βάθος πέντε χιλιομέτρων, σύμφωνα με το Γεωλογικό Ινστιτούτο των ΗΠΑ. Ενώ προηγούμενοι σεισμοί στην περιοχή δεν είχαν προκαλέσει απώλειες, ο σεισμός των 6,3 R ήταν πιο επιφανειακός και εγγύτερα προς το κέντρο της πόλης, με αποτέλεσμα η ζημιά να είναι πολύ μεγαλύτερη. Ακατάλληλα κτήρια, εξασθενημένα από τους συνεχείς σεισμούς του προηγούμενου έτους, καταστράφηκαν. Κάποιοι μετασεισμοί προκλήθηκαν στην περιοχή μετά από τον κύριο σεισμό. Ο μεγαλύτερος μέχρι τώρα ήταν της κλίμακας των 5,6 βαθμών που συνέβη στις 7:04 π.μ. στις 21 Φεβρουαρίου EDT ή (1:04:18 π.μ. τοπική ώρα, 22 Φεβρουαρίου). Ο ιστορικός καθεδρικός ναός της Θείας Κοινωνίας στο Κράισττσερτς έχει κατά το ήμισυ καταρρεύσει, όπως και άλλα κτήρια κλασσικού ρυθμού.\nΟ σεισμός επίσης εκτιμάται ότι προκάλεσε την κατάρρευση 30 εκατομμυρίων τόνων πάγου μετά από ρήγμα στον Παγετώνα της Τασμανίας σχηματίζοντας μικρά παγόβουνα σε μια λίμνη κοντά στους πρόποδες του βουνού. Τουρίστες που ήταν πάνω σε βάρκες την ώρα του σεισμού είπαν ότι τα κύματα που έφταναν τα 3.5 μέτρα σάρωσαν την λίμνη για τουλάχιστον τα 30 λεπτά που ακολούθησαν το γεγονός. Ο παγετώνας βρίσκεται στην δυτική ακτή της χώρας, περίπου 200 χιλιόμετρα από το Κράισττσερτς. Δεν αναφέρθηκαν ζημιές.\nΠολλοί άνθρωποι έχουν παγιδευτεί σε κατεστραμμένα κτήρια ή κάτω από χαλάσματα, αλλά οι υπηρεσίες πολιτικής προστασίας παρεμποδίστηκαν να προσφέρουν βοήθεια από το μποτιλιάρισμα καθώς μηχανοκίνητα και πεζοί εκκένωναν την πόλη. Το κύριο νοσοκομείο της πόλης παραμένει σε λειτουργία παρά το γεγονός ότι μια πτέρυγα έκλεισε λόγω ζημιών, ενώ τρία κέντρα επειγόντων περιστατικών στήθηκαν για να παράσχουν άμεση ιατρική φροντίδα. Εκατοντάδες αντιπρόσωποι που παρακολουθούσαν ένα ιατρικό συνέδριο στην πόλη, οι περισσότεροι από την Αυστραλία, εγκλωβίστηκαν στην πόλη. Κάποιοι απ' αυτούς βοηθούν στο στήσιμο των σκηνών για τους τραυματίες.\nΕκτεταμένες διακοπές σημειώθηκαν στην παροχή ηλεκτρικού, στις τηλεφωνικές επικοινωνίες και στους σηματοδότες. Η Telecom προσπαθεί να αποτιμήσει την ζημιά, ενώ γεννήτριες έχουν σταλεί από το Όκλαντ για να αντικαταστήσουν τις βοηθητικές γεννήτριες της πόλης. Η Υπηρεσία Πολιτικής Προστασίας προσπαθεί να ανταποκριθεί με όλους του διαθέσιμους πόρους, ενώ το Υπουργικό Συμβούλιο συνεδριάζει εκτάκτως. Μιλώντας στο Ράδιο Νέα Ζηλανδία, ο Δήμαρχος της πόλης Μπομπ Πάρκερ δήλωσε ότι δημιουργήθηκαν σκηνές "μεγάλης σύγχυσης" στους δρόμους, και ότι ο σεισμός ήταν "εξίσου βίαιος με αυτόν που συνέβη στις 4 Σεπτεμβρίου". Ο τηλεφωνικός αριθμός για τα επείγοντα, το 111 δεν λειτουργούσε σε ολόκληρη την περιοχή του Νότου αλλά είναι εξαιρετικά σταθερός από τις 4 μ.μ. (ώρα ΝΖ). Το αεροδρόμιο του Κράισττσερτς είναι προσωρινά κλειστό για όλες εκτός από τις επείγουσες πτήσεις. Μιλώντας μετά τον σεισμό, ο Μπομπ Πάρκερ είπε ότι τουλάχιστον 200 άνθρωποι πιστεύεται ότι έχουν παγιδευτεί κάτω από χαλάσματα, εκτιμώντας ότι η Νέα Ζηλανδία θα "βρεθεί ενώπιον θλιβερών στατιστικών δεδομένων".\nΆλμα πάνω↑ NZ quake collapse building design 'deficient' BBC News. 10 Δεκεμβρίου 2012


Τοίφλ - Ξενοδοχεία\nΤοίφλ: Αναζήτηση ξενοδοχείων\nΤοίφλ: Εξερευνήστε την πόλη\nΤοίφλ: Αυτός ο φιλόξενος προορισμός έχει κάτι για όλους. Οι επισκέπτες δεν θα βρουν πολλά αξιοθέατα στην περιοχή (Τοίφλ), όμως δεν θα χρειαστεί να πάνε μακριά, για να επισκεφτούν μέρη όπως: Καθεδρικός του Saint-Vulfran και Μουσείο Boucher de Perthes. Μη χάσετε την ευκαιρία να δείτε αξιοθέατα στη γύρω περιοχή, όπως: Πάρκο Emonville και Εκκλησία του Saint Sepulcre.\nΤοίφλ: Πού να μείνετε\nΕίτε πραγματοποιείτε επαγγελματικό ταξίδι είτε ταξίδι αναψυχής, ο προορισμός αυτός (Τοίφλ) προσφέρει σίγουρα το ιδανικό κατάλυμα για τη διαμονή σας. Μπορείτε να βρείτε έως και 31 προσφορές για καταλύματα στην περιοχή (Τοίφλ) στη Hotels.com, ορισμένα εκ των οποίων με έκπτωση έως και 10%. Έχουμε τιμές δωματίων που ξεκινούν από 33 USD τη νύχτα και παρακάτω θα βρείτε ξενοδοχεία με βάση την αξιολόγηση με αστέρια σε Τοίφλ, καθώς και στη γύρω περιοχή:\n• 14 Ξενοδοχεία 3 αστέρων από 60 EUR την ημέρα\nΤοίφλ: Τι να δείτε στη γύρω περιοχή\n• Καθεδρικός του Saint-Vulfran (9,2 χλμ. από το κέντρο της πόλης)\n• Μουσείο Boucher de Perthes (9,4 χλμ. από το κέντρο της πόλης)\n• Πάρκο Emonville (9,6 χλμ. από το κέντρο της πόλης)\n• Εκκλησία του Saint Sepulcre (9,8 χλμ. από το κέντρο της πόλης)\n• Λέσχη Γκολφ Αμπβίλ (10 χλμ. από το κέντρο της πόλης)\nΤοίφλ: Πότε να πάτε\nΔείτε ξενοδοχεία για Τοίφλ στο χάρτη


Ιερείς εν… δράσει- Άλλοι με όπλα για προσωπικές διαφωνίες και άλλοι ξορκίζοντας τις μάσκες λόγω κορονοϊού – Dikastiko.gr\nΤα φώτα της δημοσιότητας τραβάνε τις τελευταίες ημέρες ιερείς, οι οποίοι βρίσκονται στο στόχαστρο των αστυνομικών και εισαγγελικών αρχών. Προ ημερών συνελήφθη ένας ιερέας της Καλύμνου, ο οποίος μέσω προσωπικού του λογαριασμού σε μέσο κοινωνικής δικτύωσης προέτρεπε τους πιστούς να μην φορέσουν μάσκες κατά τον εορτασμό του Δεκαπενταύγουστου.\nΈνα άλλο πρωτοφανές περιστατικό με πρωταγωνιστή ιερέα έλαβε χώρα στο δήμο Φαιστού της Κρήτης την Κυριακή. Ο 47χρονος ιερέας εμφανίστηκε με όπλο, ήταν σε έξαλλη κατάσταση και προχώρησε στη ρίψη άσκοπων πυροβολισμών. Σύμφωνα με το zarpanews.gr, ο ιερέας συνελήφθη από αστυνομικούς του Τμήματος Αστυνομικών Επιχειρήσεων Μεσσαράς και του Αστυνομικού Τμήματος Φαιστού.\nΈνας άλλος «θερμόαιμος» ιερέας καταγράφηκε σε εκκλησία του δήμου Νέας Προποντίδας, με αφορμή τη χρήση μάσκας στην οποία προέτρεπε τους πιστούς ο επίτροπος για να εισέλθουν στο ναό.


Στο σημερινό «Α μπα»: αυτό το σύμπαν | LiFO\nΕπίσης: άσπρα μούρα, μαύρα μούρα\n25.4.2018 | 09:00\nΚαι θα ήθελα να νιώσω,\nπως θες κάθε σπιθαμή του κορμιού σου να γίνει δικιά μου.\nΚαι αυτά που θέλω να σου πω,\nκαι αυτά που θες εσύ να μου πεις,\nνα μην τα κρατάει πια ο φόβος.\nΝα βγω από το σκοτάδι\nκαι να φέρω το σώμα μου και τη ψυχή μου\nστου φωτός τον ήλιο,\nνα γίνω καθαρός μπροστά σου.\nΔες με, είμαι εδώ μπροστά σου,\nαμήχανος σε κοιτάζω.\nΔες με να σε γδύνω με τα μάτια μου,\nνα σε αγκαλιάζω σφιχτά\nκαι να σε παίρνω από το χέρι για βόλτες και ταξίδια,\nνα κάθομαι μαζί σου\nσε ένα βαγόνι ενός τραίνου\nμε γλώσσες γύρω μας που δεν τις μιλάμε.\nΔες με δευτερόλεπτα πριν σηκωθώ\nνα σε πάρω για να σε κυλήσω\nσε όλο το γρασίδι της ηπείρου αυτής.\nΝα σου δώσω τόπο ασφαλή να αναπτυχθείς,\nνα γίνεις ο άνθρωπος αυτός που θες να γίνεις,\nχωρίς να φοβάμαι πως αυτό που θα γίνεις\nδεν θα το φτάσω.\nΔες με να σε κοιτάζω καθώς τη μέρα σου περνάς,\nκαθώς βιβλία διαβάζεις και νέους κόσμους δημιουργείς.\nΜα πάνω από όλα δες με όταν τις λέξεις αυτές\nδεν θα με πιάνει ντροπή να τις γράψω.\nΌταν η αγάπη θα πλημμυρίσει\nτο κόσμο σου και τον κόσμο μου\nκαι θα πλύνει κάθε ψεγάδι ντροπής.\nΧΑ! Τα πα και ξελάφρωσα γιατί μου 'χε γιατί κάπου έπρεπε να βγει όλο αυτό. Από περιέργια, τι κατάλαβες από αυτά; :)\nΒασίλη, η ανάλυση ποίησης ήταν από τα χειρότερα μου στο σχολείο, ούτε τότε καταλάβαινα, ούτε τώρα. Πρέπει να είναι τρομερά προφανές για να το πιάσω. Δες πώς γράφω, λες να είμαι του υπονοούμενου; Αυτό που κατάλαβα εν τούτοις είναι ότι κάποιος αγαπάει κάποιον, και ο άλλος κάποιος του προκαλεί δέος, κάτι πολύ κοινό στον έρωτα, για να μην πω, απαραίτητο για να δημιουργηθεί έρωτας. Αν είναι δικό σου νομίζω ότι έχει ωραίο ρυθμό, αλλά ξαναλέω, από ποίηση δεν έχω ιδέα. Θα μας πουν περισσότερα πιο σχετικοί στα σχόλια.\nΑγαπητή Αμπα, σε παρακαλώ αν μπορέσεις απάντησε, έχω ξαναπροσπαθησει να σου μιλήσω. Στην ερώτηση 5 στις 28/ 2, ανακάλυψα πως βιωνω στο περιπου το ίδιο πράγμα με την κοπέλα. Είναι ένα παιδί που υπάρχει φλερτ, εγώ δεν έχω κάνει κίνηση να το δείξω, γιατι φοβάμαι μήπως απομακρυνθεί από εμένα.. Στο τέλος της λες ότι το σύμπαν μπορεί και να μην συνωμοτεί όταν θέλουμε κάτι πραγματικά.. Δεν ξέρω με απογοήτευσε κάπως αυτό, σαν να μου έκοψε τη φόρα, την ελπίδα.Τι να κάνω? Το πιστεύεις όντως αυτό που είπες? Να συνεχίσω να προσπαθώ?\nΑν πιστεύεις ότι το σύμπαν συνωμοτεί για να γίνει αυτό που θέλεις, τότε για ποιο λόγο πρέπει να προσπαθείς και να βασανίζεσαι κι από πάνω; Τι σοφό σύμπαν είναι αυτό (σύμπαν, ναι; Με τις μαύρες τρύπες και τους γαλαξίες και όλα αυτά) που δεν μπορεί να συνωμοτήσει να γίνει η δουλειά εφόσον το θέλεις τόσο πολύ, γιατί να σε βάζει να ανησυχείς; Πού να ζητούσες και τίποτα πιο δύσκολο, ας πούμε βγει η Ελλάδα από τα μνημόνια.\nΑν η ελπίδα σου γενικότερα βασίζεται στη στήριξη από κάτι ανώτερο, αποφάσισε αν πιστεύεις στο Θεό και κάνε τα κουμάντα σου με εκείνη την φιλοσοφία. Είναι έτοιμη, είναι γερή, έχει επιβιώσει πάρα πολλά χρόνια και έχει πολλές απαντήσεις για τη ματαίωση των προσδοκιών αν δεν το πολυψάχνεις με τη συνέπεια. Όμως στο όνομα του μεγάλο Μακαρονοτέρατος, μην βασίζεσαι στα σοβαρά σε τσιτάτα του Κοέλιο.\nΣτα πιο σοβαρά ακόμα, δεν μπορείς να προσπαθήσεις να αρέσεις σε κάποιον. Δεν έχει ιδιαίτερη σημασία τι θα πεις και πώς θα το πεις και τι θα κάνεις. Θα απομακρυνθεί αν δεν του αρέσεις για να αποφύγει την αμηχανία, ίσως. Όλο αυτό είναι εντελώς πέρα από τον έλεγχο σου (ούτε στον έλεγχο του Σύμπαντος είναι πάντως). Το μόνο που μπορείς να ελέγξεις – ίσως – είναι η αντίδραση σου σε περίπτωση που φας χυλόπιτα. Εκεί αξίζει να επικεντρωθείς πραγματικά, και όχι στην αυθόρμητη αντίδραση ενός «παιδιού».\nΕίναι δύσκολο να καταλάβω το 'δεν είχα(ν) καταλάβει' που ακούω αλλά και διαβάζω πολύ συχνά. Για παράδειγμα διαβάζω για φόνους, βιασμούς, ξυλοδαρμούς κλπ και ότι οι γείτονες δεν είχαν καταλάβει τίποτα. Δεν έχω δει κανένα άρθρο ή έρευνα για το αν έχει καταλάβει ο άνθρωπος που ζει και έχει παιδιά με αυτόν που έχει κάνει φόνο, βιάσει, δείρει κλπ. Κανείς δεν ενδιαφέρεται για το εάν αυτός που ζει μαζί του είναι συμμέτοχος ή αμέτοχος. Είναι δυνατόν να μην καταλαβαίνει κανείς;\nΔε νομίζω ότι είναι αξιόπιστες αυτές οι απαντήσεις. Αν οι γείτονες πουν «κάτι είχαμε καταλάβει» θα τους ρωτήσουν «τότε γιατί δεν κάνατε κάτι». Η ερώτηση «είχατε καταλάβει κάτι» από μόνη της εκεί οδηγεί. Μπορεί να είχαν καταλάβει, αλλά όχι ακριβώς, και πάλι δεν ήθελαν να ανακατευτούν, και δεν ήξεραν αν είναι δουλειά τους ή όχι, και τα λοιπά. Για τις συζύγους δε η δήλωση άγνοιας είναι αναγκαία για να μην τιμωρηθούν. Αν το είχαν καταλάβει και για κάποιους λόγους δεν είχαν μιλήσει, λες να κολλήσουν στο να πουν ψέματα μετά στην αστυνομία; (Φυσικά και υπάρχει ενδιαφέρον αν αυτός που ζούσε εκεί ήταν συμμέτοχος ή αμέτοχος. Γίνονται ξεχωριστές δίκες για αυτούς. Πάντα υπάρχει σχετική αναφορά.)\nΕπειδή αυτή η απάντηση είναι η πιο συχνή, θα ήθελα εδώ να πω για τα γενναία παιδιά του parkland που έχουν βρεθεί στην επικαιρότητα μετά από τα τραγικά γεγονότα που δεν μπορώ καν να βάλω σε λέξεις, είναι μια περίπτωση που όλοι μαζί, μαθητές και γείτονες, λένε ότι είχαν προειδοποιήσει για την βίαιη και επικίνδυνη συμπεριφορά του δολοφόνου και δεν λένε ότι «έπεσαν από τα σύννεφα».\nΝομίζω πως θέλω να κάνω παιδιά. Λέω νομίζω, γιατί πως μπορείς να είσαι σίγουρη οτι θέλεις κάτι, άμα δεν το έχεις δοκιμάσει πρώτα, να δεις πως είναι; Μπορεί τελικά να μην σου αρέσει, εκ των υστέρων. Πάντως νιώθω την επιθυμία πολύ έντονα, βλέπω πλέον και όνειρα ότι μένω έγκυος και νιώθω υπέροχα μέσα σε αυτά. Το συζητάω με το φίλο μου (αυτός 31, εγώ 30, είμαστε μαζί ενάμιση χρόνο και είναι υπέροχος) και αυτός δεν το νιώθει τόσο, θέλει λέει, αλλά όχι ακόμα. Ένα από τα πράγματα που λέει πως τον τρομάζουν είναι η ιδέα πως δεν έιναι αρκετά σοφός, και τι θα έχει να διδάξει στο παιδί. Εγώ πάλι σκέφτομαι πως ένα σωρό βιβλία έχουν γραφτεί, υπάρχουν θέατρα, αεροπλάνα να μπεις να ταξιδέψεις, σχολεία, σεμινάρια, κλπ, οπότε δε χρειάζεται ένα παιδί να τα μάθει όλα από τους γονείς του. Μπορεί να έχει και άλλες πηγές, και ο ρόλος σαν γονιός είναι να προσπαθήσεις να τις παρέχεις στο παιδί σου, όσο μπορείς. Αλλά μήπως έχει δίκιο και δεν είμαστε αρκετά ώριμοι να μεγαλώσουμε παιδί; Και πως το καταλαβαίνεις αυτό; Και ο βαθύτερος φόβος, άμα ο σύντροφός σου λέει πως θέλει παιδί, αλλά όχι ακόμα, σε λίγα χρόνια, αλλά εσύ τότε θα είσαι 30-φεύγα, και πότε θα κάνεις τα 3 παιδιά που θες, και τι θα γίνει αν αποδειχτεί πως τελικά ήταν αργά και δεν μπορείς να κάνεις; Πως θα ζήσεις με τον εαυτό σου και με τη σχέση σου μετά; Μήπως έπρεπε να είχες δράσει νωρίτερα; Χμ. Καταιγισμός ερωτήσεων, το αντιλαμβάνομαι. Αν θα μπορούσες να απαντήσεις έστω και σε μια θα ήμουν πραγματικά ήδη πολύ χαρούμενη. Γεια!!\nΣυμφωνώ στο ότι οι γονείς δεν χρειάζεται- δεν γίνεται- να είναι εξοπλισμένοι με όλες τις απαντήσεις του σύμπαντος, αυτό που μπορούν να κάνουν, όσο μπορούν, είναι να δώσουν όσα περισσότερα εφόδια μπορούν για να γίνουν τα παιδιά ανεξάρτητα και να ψάξουν μόνα τους τις απαντήσεις που θέλουν. Για τα υπόλοιπα, δεν πολυκαταλαβαίνω τις δηλώσεις θέλω ένα παιδί, δύο παιδιά, τρία παιδιά. Καταλαβαίνω την επιθυμία, αλλά δεν την καταλαβαίνω κι όλας. Είναι από τα πράγματα που δεν μπορείς να σχεδιάσεις τόσο πολύ μέχρι τέλους. Ξεκίνα με το ένα και θα δεις. Θα γίνει; Και αν γίνει, πώς θα είναι; Αλλά δεν χρειάζεται να πείσεις εμένα, με τον αραβωννιάρη πρέπει να τα πεις αυτά. Αυτός έχει το όραμα των τριών παιδιών;\nΔεν χρειάζεται να αποφασίσετε αν είσαστε αρκετά ώριμοι για να κάνετε παιδί, αλλά αν είσαστε αρκετά ώριμοι ώστε να είσαστε σε θέση να βάλετε τον εαυτό σας σε δεύτερη μοίρα. Για πάντα. Χωρίς διάλειμμα. Συνεχόμενα, για όσο ζείτε. Πρέπει να τα έχετε βρει μαζί του για να μπορείτε να του το κάνετε αυτό.\nΓεια σου Αμπα,\nΤα Χριστούγεννα έγινε κάτι που με προβλημάτισε. Είχαμε βγει με την ξαδέλφη μου και τους κουμπάρους της για καφέ/ποτό (ήταν γύρω στις εννιά το βράδυ, έχει σημασία αυτό). Οι κουμπάροι είχαν φέρει και των 4 μηνών τότε μπέμπη τους, τον οποίο η ξαδέλφη μου θα βαφτίσει το καλοκαίρι. Η καφετέρια ήταν σχετικά μικρή, ο εξαερισμός ανύπαρκτος, το μαγαζί ντουμάνι από τα τσιγάρα και είχε την αναμενόμενη φασαρία (δυνατή μουσική, ομιλίες κλπ). Εμείς είχαμε καθίσει σε ένα σημείο στην άκρη, κοντά στην πίσω πόρτα, που άνοιγε αραιά και πού και παίρναμε λίγο και τον αέρα μας, αλλά όπως και να το κάνεις, θεωρώ πως το περιβάλλον ήταν το πλέον ακατάλληλο για ένα μωρό. Η μητέρα του το τάισε και το άλλαξε (πάνω στον καναπέ) στην καφετέρια. Ο μικρός ήταν πολύ ήσυχος, κοιτούσε τριγύρω με ορθάνοιχτα μάτια, αλλά όταν γύρισαν σπίτι μας είπαν ότι είχε υπερένταση και γκρίνιαζε. Ρε συ Αμπα τον λυπήθηκα τον μπέμπη. Eίναι ηλικία αυτή για να τον τραβολογάνε στις καφετέριες; Το θέμα είναι ότι δεν το κάνουν πρώτη φορά, ενώ οι γονείς τους είναι νέοι και δεν έχουν κανένα πρόβλημα να τον κρατήσουν για λίγο. Το κόλλημα είναι δικό τους και ειδικά της μάνας, που δε θέλει να τον αφήνει πουθενά. Έχει καταντήσει όμως πολύ κουραστικό αυτό, γιατί σκέψου ότι όταν πήγαμε για καφέ ασχολούμασταν όλη την ώρα με το παιδί – και τώρα που έχει μεγαλώσει, είναι χειρότερα γιατί διεκδικεί ακόμα περισσότερο την προσοχή της μάνας του και γκρινιάζει. Αυτό το φαινόμενο όμως, το να παίρνουν τα παιδιά μαζί τους στις καφετέριες το χειμώνα, που είναι κλειστός ο χώρος, είναι πλέον πολύ συχνό στην περιοχή (μένουμε σε κωμόπολη). Δεν ξέρω τι γίνεται στην Αθήνα ή στις άλλες πόλεις, αλλά εδώ έχει γίνει μόδα. Ρώτησα τη μάνα μου τι έκανε με εμάς όταν ήμασταν πιο μικρά (γιατί οι γονείς μου παντρεύτηκαν νέοι κι έβγαιναν συχνά με τις παρέες τους) και μου είπε ότι μας άφηναν στις γιαγιάδες και ποτέ δε μας έπαιρναν μαζί τους. Η ξαδέλφη μου πάλι λέει ότι δεν της φαίνεται περίεργο, ότι έτσι κάνουν όλοι τώρα και να μην κρίνουμε γιατί δεν ξέρεις τι θα κάνουμε εμείς (από ότι κατάλαβα σκοπεύει να κάνει τα ίδια). Δεν είναι ότι αντιπαθώ τα παιδιά και δεν τα θέλω μαζί, όμως μου φαίνεται πολύ λάθος όλο αυτό. Δεν μπορώ να καταλάβω γιατί τα ταλαιπωρούν τόσο και το κυριότερο, γιατί ταλαιπωρούν τους εαυτούς τους, αφού το πιο πιθανό είναι να τους περιμένει αγρυπνία το βράδυ. Ποια είναι η άποψή σου για το θέμα; Τι κάνουν εκεί που είσαι εσύ (γιατί κάπου είδα ότι στη Σκανδιναβία αφήνουν τα καρότσια έξω στο κρύο); Τι πιστεύετε κι εσείς οι αναγνώστες / σχολιαστές;\n- Ας ακουστεί και η άλλη πλευρά\nΔεν την είχα υπόψη μου αυτή τη μόδα. Είναι όντως μόδα, ή έχεις βγάλει συμπεράσματα από τον στενό σου κύκλο; Πείτε μας στα σχόλια.\nΗ άποψη μου για το θέμα είναι να μην σχολιάζω τι κάνουν άλλοι με τα παιδιά τους (αν δεν τίθεται θέμα κακοποίησης φυσικά) εκτός αν με επηρεάζει άμεσα, και αν με επηρεάζει άμεσα, τότε και πάλι δεν σχολιάζω, αλλά παίρνω τα μέτρα μου. Το μόνο αντικειμενικό θέμα γιατί τίθεται θέμα προστασίας ανηλίκου, είναι το ντουμάνι από τα τσιγάρα. Τι νόημα έχει να το σχολιάζουμε εμείς εδώ μεταξύ μας; Ίσως θα έπρεπε να προστατεύονται τα παιδιά από καπνό τσιγάρου με νόμο, αλλά το κάπνισμα σε καφετέριες είναι υποτίθεται παράνομο έτσι κι αλλιώς, οπότε τι να προσθέσουμε; Σε αυτή τη μορφή είναι απλώς κουτσομπολιό.\nΞεκίνησα να διαβάζω Μουρακάμι. Ρε συ Λένα πολύ φλύαρος δεν είναι; Μου είπαν ότι το τέλος του βιβλίου θα με δικαιώσει οπότε το συνεχίζω (Νορβηγικό δάσος) αλλά με έχει κουράσει πολύ αυτή η ακατάσχετη πολυλογία που περιγράφει όλες τις ασήμαντες λεπτομέρειες της κάθε ημέρας και του κάθε χώρου. Ρωτάω γιατί φαντάζομαι ότι για να έχει τόσο hype, κάτι πολύ καλό υπάρχει εκεί μέσα που μου διαφεύγει. Αλλά μπορεί να είναι και θέμα γούστου.\nΔηλαδή μπορεί και να μην είναι;\nΛένα εσύ σε αυτή την φράση\n«Όταν θέλεις κάτι πολύ, όλο το σύμπαν συνωμοτεί ώστε να το αποκτήσεις»\nβάζεις πάντα το ΔΕΝ και ναι είμαι μαζί σου σε αυτό μπορώ να πω, όμως μια κοπέλα με μπέρδεψε κάπως πάνω σε αυτό και έχω αρχίσει να το πιστεύω κατά τον τρόπο που μας το ανέλυσε.\nΕίμαι καινούρια στον χώρο της δουλειάς γενικότερα και αρκετά νέα οπότε ίσως και λίγο αφελής. Λοιπόν βρεθήκαμε να κάνουμε διάλειμμά αυτή η κοπέλα, ένας συνάδελφος που ή της την πέφτει ανοιχτά ή μπορεί και να το κάνουνε στην πλάκα, μια άλλη κοπέλα και εγώ. Ο τύπος άρχισε να ρίχνει υπονοούμενα τύπου «θα σε αποκτήσω, θα με βοηθήσει το σύμπαν» με εκείνη να ανταπαντά «όσο και να το θέλεις ,το σύμπαν σου δουλειά δεν θα κάνει». Αυτός απάντησε «το σύμπαν είναι άπειρο, θα κάνει δουλειά» κι εκείνη είπε «τότε όλοι μας θα'χαμε κερδίσει το τζόκερ αφού το θέλουμε τόσο πολύ».\nΌταν αυτός έφυγε και μείναμε μόνες μας οι 3 κοπέλες η άλλη κοπέλα που ήταν εκεί την ρωτάει «αυτό με το σύμπαν ούτε καν το πιστεύεις, έτσι; » κι εκείνη να απαντά «το πιστεύω με την μεταφορική του έννοια και όχι με την κυριολεκτική του» κι εγώ λέω «δηλαδή» με εκείνη να μου απαντά «το σύμπαν που αναφέρεται σε αυτή την φράση είμαστε εμείς ως άτομο, οπότε αν εμείς κάτι το θέλουμε πραγματικά πολύ τότε θα κάνουμε τα πάντα για να το αποκτήσουμε, ουσιαστικά θα συνωμοτήσουν οι σκέψεις μας με τις πράξεις μας ώστε να έχουμε το αποτέλεσμα που θέλουμε» και ρωτάει η άλλη κοπέλα πάλι «κι αν τελικά δεν το αποκτήσουμε ποτέ; Τότε τι σημαίνει;» με εκείνη και πάλι να απαντά «δυο πράγματα. Ή ότι αυτό που θέλαμε τελικά δεν το θέλαμε αρκετά ή ότι μας φρέναρε το υποσυνείδητο μας γιατί τελικά δεν ήτανε σωστό αυτό που θέλαμε».\nΚαι κάπως έτσι άρχισα να πιστεύω Λένα μου αυτή την φράση .Και εντάξει δεν ρωτάω αν την θεωρείς μια σωστή άποψη αφού ο κάθε άνθρωπος διαφέρει και για τον καθένα οι απόψεις του είναι κάτι προσωπικό αλλά ποια η γνώμη σου για όλη αυτή την άποψη; Γιατί εμένα καλώς ή κακώς μου στέκει κάπως όμως δεν μου αρέσει να γίνομαι αντίγραφο των άλλων αλλά αυτή την κοπέλα δεν θα σου κρύψω ότι την ψιλοθαύμασα λιγάκι.\n- Συμπαντική Συνομωσία\nΗ κοπέλα αυτή ζει στον υπέροχο κόσμο της μεσαίας/ανώτερης τάξης όπου το «θέλω κάτι πάρα πολύ» με επείγοντα τρόπο κυμαίνεται μεταξύ του «θέλω τον Τάκη» και «θέλω να πετύχω πάρα πολύ και να με αναγνωρίζουν στο δρόμο χωρίς να ξέρω αν έχω κάποιο ταλέντο ή να κάνω σοβαρή προσπάθεια να το ανακαλύψω». Ε, τότε μπορεί και μας φρέναρε το υποσυνείδητο που τελικά βαρεθήκαμε. Ή μπορεί και να φταίει ο χαρακτήρας μας, γενικώς, ας πούμε.\nΓια πες αυτή τη φράση σε ανθρώπους που έχουν πραγματικά προβλήματα. Πραγματικά προβλήματα όμως. Θάνατο. Προσφυγιά. Ανίατες αρρώστιες. Αγιάτρευτη, συστημική φτώχια. Ρατσισμό, βία, κοινωνική απομόνωση. Ελπίζω να καταλαβαίνεις έστω και λιγάκι.


«Πρώτη» με χαμηλούς τόνους και συγκρατημένη αισιοδοξία στην ΑΕ Καππαδοκικού | KarditsaSportiva\n«Πρώτη» με χαμηλούς τόνους και συγκρατημένη αισιοδοξία στην ΑΕ Καππαδοκικού\nΜε ταπεινότητα αλλά και συγκρατημένη αισιοδοξία μπήκε στην αφετηρία της νέας σεζόν η ΑΕ Καππαδοκικού.\nΕδώ και μία πενταετία, οι Κιτρινόμαυροι είναι μόνιμος κάτοικος Α’ ΕΠΣΚ και εξακολουθούν με πείσμα και μεγάλη προσπάθεια να εκπροσωπούνται στη μεγάλη κατηγορία του Καρδιτσιώτικου ποδοσφαίρου, έχοντας αναδείξει αρκετούς αθλητές.\nΈτσι και φέτος, η ΑΕΚ θα επιδιώξει να παρατείνει το ταξίδι της στην Α’ Ερασιτεχνική διαθέτοντας κάποια από τα βασικά της «ατού» για τη νέα σεζόν και πολύ όρεξη για δουλειά.\nΟ Βαγγέλης Σαλταγιάννης συνεχίζει για τέταρτη διαδοχική χρονιά στον πάγκο της ομάδας, έχοντας στο πλευρό του την Ίβανα Ζντράβκοβιτς, ενώ στο πρώτο κάλεσμα το παρών έδωσαν 15 ποδοσφαιριστές, με δύο δικαιολογημένες απουσίες για προσωπικούς λόγους.\nΌπως είναι φυσικό, το ρόστερ δεν έχει κλείσει ακόμη, ενώ υπάρχει περίπου 1,5 μήνας μέχρι τη σέντρα του πρωταθλήματος για τις απαραίτητες προσθήκες.\nΤο θετικό είναι ότι η ΑΕ Καππαδοκικού έχει κρατήσει έναν αγωνιστικό κορμό και θα επιδιώξει μέσα από τις προπονήσεις να δομήσει ένα σύνολο ανταγωνιστικό, εκπροσωπώντας επάξια την περιοχή στα ποδοσφαιρικά δρώμενα.\nΕκ μέρους της διοίκησης έγινε το απαραίτητο καλοσώρισμα και στη συνέχεια οι πρώτες συστάσεις από το τεχνικό επιτελείο, με ευχές για καλή σεζόν με υγεία και την παρουσίαση του προγράμματος προετοιμασίας.


ΣΤΙΓΜΕΣ ΣΤΟΝ ΧΡΟΝΟ: Σιωπηλή μέθεξη... σαν ασθένεια ακούγεται, αλλά δεν είναι.\nΣιωπηλή μέθεξη... σαν ασθένεια ακούγεται, αλλά δεν είναι.\nΝα ξέρετε οτι, όπως τα περισσότερα αυτοκινητιστικά ατυχήματα συμβαίνουν σε ακτίνα χιλίων μέτρων από την οικία μας, έτσι και οι κρίσεις -αδιευκρίνιστης- ευτυχίας εμφανίζονται σε ανύποπτες στιγμές της καθημερινότητας. Γι αυτό ίσως το αίσθημα ευεξίας που προσάραξε εκτάκτως εντός μας, συνοδεύεται συχνά από χαμόγελο απορίας στο πρόσωπο: επειδή ο φέρων το χαμόγελο δε μπορεί να εξηγήσει την αιτία του. Αν μάλιστα προσπαθήσει να αναλύσει κανείς με λογική αιτίες και αιτιατά, υπάρχει ο κίνδυνος η ευεξία να απογυμνωθεί και να τραπεί σε φυγή για να κρύψει τη γύμνια της από τα μάτια των περίεργων που περιδιαβαίνουν.\nΣτη μέση μιας καθημερινότητας σε χαρτογραφημένα ύδατα έξω από τη θύρα της οικίας μας, εμφανίζονται ευχάριστες εκπλήξεις που εκθέτουν ανεπανόρθωτα τους διαρκώς μουτρωμένους και μεμψίμοιρους. Μνήμες ασυνείδητου παρελθόντος; Δεν έχω ιδέα! Ούτε με ενδιαφέρει να εμβαθύνω και να το αναλύσω. Επειδή η περιρρέουσα ατμόσφαιρα της σύγχρονης κοινωνίας, καθιστά δαχτυλοδεικτούμενους τους χαμογελαστούς, προστατεύω σα θησαυρό στη φούχτα μου τις στιγμές «αδικαιολόγητης ευτυχίας» και πορεύομαι.\nΝαι, πράγματι αυτού του είδους η -αδιάψευστη- ευεξία που επειδή δε συνοδεύεται από σωματική ευρωστία δεν μπορεί να περιγραφεί ή να εξηγηθεί ακόμα και στους καλόπιστους οικείους μου, μπορεί να αποτελέσει στοιχείο αποσταθεροποίησης. Η μόνη ελπίδα είναι η σιωπωλή μέθεξη.\nΣαν ασθένεια ακούγεται, αλλά δεν είναι.\nΑναρτήθηκε από Κωνσταντίνος Ν. Ιωαννίδης στις 16:16


ΣΥΡΙΖΑ: Ερωτήματα από την πυρκαγιά στις Μυκήνες | Libre\nΣΥΡΙΖΑ: Ερωτήματα από…\nΣοβαρά ερωτήματα προκαλεί η πυρκαγιά στις Μυκήνες αναφέρει σε δήλωσή του ο αρμόδιος τομεάρχης του ΣΥΡΙΖΑ, Γιάννης Ραγκούσης.\n«Η πυρκαγιά στις Μυκήνες, η οποία έπληξε και τον αρχαιολογικό χώρο περνώντας μέσα από αυτόν, προκαλεί βαθύτατη θλίψη και ανησυχία σε όλες τις Ελληνίδες και τους Έλληνες», αναφέρει ο κ. Ραγκούσης και προσθέτει: «Ταυτόχρονα όμως προκαλεί και σοβαρότατα ερωτήματα το γεγονός ότι υπήρξε τέτοιας έκτασης καταστροφή, δεδομένου ότι πρόκειται κυρίως για μια αγροτοδασική περιοχή με χαμηλή βλάστηση».\nΚλείνοντας υποστηρίζει ότι «τα ερωτήματα γίνονται ακόμη πιο έντονα μετά την ενημέρωση του Πυροσβεστικού Σώματος με μήνυμα στο twitter, ότι υπήρξε μεν ενίσχυση των πυροσβεστικών δυνάμεων, αλλά μεκάποιες ώρες μετά την εκδήλωση της πυρκαγιάς».\nΗ πυρκαγιά στις Μυκήνες, η οποία έπληξε και τον αρχαιολογικό χώρο περνώντας μέσα από αυτόν, προκαλεί βαθύτατη θλίψη και…\nGepostet von Giannis Ragkousis am Sonntag, 30. August 2020\nTags: Γιάννης Ραγκούσης Μυκήνες συριζα


Επιστροφή στο γήπεδο με διπλή προπόνηση και ανεβασμένη ένταση για τον Άρη - pressaris.gr\nΕπιστροφή στο γήπεδο με διπλή προπόνηση και ανεβασμένη ένταση για τον Άρη\nΜετά από μία μέρα ξεκούρασης οι παίκτες του Άρη επιστρέφουν σήμερα στο γήπεδο, με το πρόγραμμα να περιλαμβάνει διπλή προπόνηση.\nΤόσο το πρωί, όσο και το απόγευμα οι «κιτρινόμαυροι» θα προπονηθούν στο Δασυγένειο, έχοντας μάλιστα και ένα… νέο πρόσωπο. Ο λόγος για τον Λούκας Σάσα, ο οποίος μετά την περιπέτεια με τον κορωνοϊό, γύρισε στη Θεσσαλονίκη και θα αρχίσει σταδιακά να ανεβάζει ρυθμούς, προκειμένου να ενσωματωθεί στο ομαδικό πρόγραμμα.\nΧθες πάντως ο Βραζιλιάνος μέσος μαζί με τον συμπατριώτη του, Μπρούνο Φελίπε, ακολούθησαν το δικό τους πρόγραμμα, ενώ ο Λερίν Ντουάρτε παραμένει εκτός, έχοντας υποστεί θλάση Α’ βαθμού στη γάμπα και συνεχίζει με θεραπείες.\nΥπενθυμίζεται πως η αποστολή του Άρη θα πετάξει αύριο για την Αυστρία, όπου θα πραγματοποιήσει το δεύτερο στάδιο της προετοιμασίας.\nΣτη διάρκεια της παραμονής στη χώρα της Κεντρικής Ευρώπης, όπως έχει ανακοινωθεί, η ομάδα θα δώσει τρία δυνατά φιλικά παιχνίδια με αντιπάλους τον Ερυθρό Αστέρα (01/07, 18:00, Söchau), τη Γαλατασαράι (03/07, 18:30, Hartberg) και την Λοκομοτίβ Μόσχας (07/07, 19:00, Bad Blumau).\nΈξω και η Πορτογαλία, 1-0 νίκη-πρόκριση για το Βέλγιο (video)\nΟ Κορέα ένα μήνα πριν ήταν… μια ανάσα από την Αλ Καντισίγια της Σαουδικής Αραβίας\nΕπιστροφή στο γήπεδο με διπλή προπόνηση για τους ποδοσφαιριστές του Άρη.\n“Μετά το ρεπό της Τετάρτης επιστροφή στις προπονήσεις για την ομάδα μας.\nΤο σημερινό πρόγραμμα για τους ποδοσφαιριστές του ΑΡΗ περιελάμβανε προπόνηση πρωί και απόγευμα στις εγκαταστάσεις του Δασυγένειου Αθλητικού Κέντρου (ολοκληρώθηκαν χωρίς προβλήματα).\nΣτη διάρκεια της πρωινής προπόνησης οι ποδοσφαιριστές του ΑΡΗ δούλεψαν σε τελειώματα φάσεων και ταχυδύναμη, ενώ το απογευματινό πρόγραμμα αναλώθηκε στο κομμάτι της τακτικής.\nΑύριο, Παρασκευή, το πρόγραμμα για τους ποδοσφαιριστές της ομάδας μας περιλαμβάνει πρωινή προπόνηση στο Κλεάνθης Βικελίδης”.\nΡάκιτιτς: “Αυτά τα χρώματα μου πάνε καλύτερα”\nΓιουνάιτεντ: Το “deja vu” με τον Μέσι όπως το 2011 με τον Αγκουέρο\nΜετά από δύο μαζεμένα φιλικά σε τρεις μέρες (με Λάρισα και Ξάνθη) οι παίκτες του Άρη είχαν ρεπό χθες και θα επανέλθουν σήμερα στο γήπεδο και στις προπονήσεις.\nΗ προπόνηση θα είναι διπλή (πρωί και απόγευμα) και θα διεξαχθεί στις εγκαταστάσεις του Δασυγένειου Αθλητικού Κέντρου.\nΣΧΕΤΙΚΑΝέο Ρύσιο, προπονήσεις\nTα highlights του τελικού Ναδάλ – Τσιτσιπάς (video)\nΠιάνει… δουλειά ο Μπρούνο Γκάμα


«Κάποιοι υποστηρικτές του Σώρρα πίστευαν ότι ήταν ο γιος του Απόλλωνα», υποστήριξε μάρτυρας στο δικαστήριο – Dikastiko.gr\nΣε ΑΚΡΟΑΤΗΡΙΟ, ΠΡΩΤΟ ΘΕΜΑ\nΕίχε την εικόνα του «υιού του Απόλλωνα», του προσώπου που «θα έσωζε τη χώρα» από την καταστροφή. Οι ακόλουθοι του τον πίστευαν τυφλά, «ζούσαν και ανέπνεαν για εκείνον». Ωστόσο, ο Αρτ. Σώρρας δεν ήταν τίποτα περισσότερο από τον εμπνευστή ενός τραπεζικού κόλπου, που σκόπευε να το πετύχει μέσα από διάφορες θεωρίες συνομωσίας. Κατά καιρούς είχε επιχειρρήσεις χωρίς σημαντική αξία, ενώ «πάντα χρωστούσε σε ανθρώπους», είπε ο μάρτυρας για την υπόθεση της εγκληματική οργάνωσης, αφού πρώτα το δικαστήριο έκανε δεκτή την παράσταση του Δημοσίου για υποστήριξη της κατηγορίας (πολιτική αγωγή).\nΣύμφωνα με το Λ. Ρήνο, «στην Πάτρα μου είχαν πει χαρακτηριστικά: «Ο Σώρρας παίρνει,, δεν δίνει». Η έρευνά του, όπως κατέθεσε, ξεκίνησε το 2011 στην Αμερική, όταν εμφανίστηκαν ο Αρτ. Σώρρας και ένας ακόμη κατηγορούμενος, υποστηρίζοντας ότι διέθεταν χρεόγραφα αμερικανικού δημοσίου ύψους 600 εκατομμυρίων δολαριων. «Όπως έλεγαν, τα χρήματα ήταν αποτελεσμα πώλησης μίας αρχαίας ελληνικής τεχνολογίας διαστημικών καυσίμων που πούλησε ο Σώρρας στον Ομπάμα και στην αμερικανική κυβέρνηση» εξήγησε, καταλήγοντας ότι η πραγματικότητα ήταν διαφορετική, αφού τα έγγραφα, που δεν αποδέχονται οι ΗΠΑ, «δεν αξίζουν ούτε όσο το χαρτί πάνω στο οποίο είναι τυπωμένα».\nΕτικέτες: Αρτέμης Σώρραςγιος του ΑπόλλωναδικαστήριοδίκηΕλλήνων ΣυνέλευσιςΘεόςΣώρρας


Καρκίνος στα νεφρά: Γιατί να μην αμελείτε ποτέ τον πόνο στα πλευρά (Video) | ΤΟ ΠΟΝΤΙΚΙ\nΜουδιάζουν τα χέρια σας: Αυτές είναι οι πιθανές αιτίες\nΚαρκίνος στα νεφρά: Γιατί να μην αμελείτε ποτέ τον πόνο στα πλευρά (Video)\nΤα συμπτώματα του καρκίνου συνήθως περιλαμβάνουν μια ανεξήγητη αλλαγή στις φυσιολογικές διαδικασίες του σώματος. Αλλά, ο πόνος στα πλευρά, που δεν πάει υποχωρεί, θα μπορούσε να είναι ένα σημάδι του καρκίνου των νεφρών, και θα πρέπει να δείτε έναν γιατρό.\nΟ καρκίνος στα νεφρά είναι ένας από τους συνηθέστερους καρκίνους στο Ηνωμένο Βασίλειο, σύμφωνα με το NHS. Ο καρκίνος στα νεφρά συνήθως επηρεάζει τους ανθρώπους ηλικίας 60-79 ετών και είναι σπάνιος σε άτομα κάτω των 50 ετών.\nΤα συμπτώματα του καρκίνου του νεφρού είναι δύσκολο να εντοπιστούν και κατά κανόνα προσδιορίζονται μόνο μέσω εξετάσεων.\nΗ ιστοσελίδα με θέματα υγείας και ιατρικής WebMD αναφέρει: «Ίσως να είχατε συμπτώματα καρκίνου του νεφρού, όπως πόνο στο πλευρό σας, απώλεια βάρους, ήέντονη κόπωση. Ή ίσως ο γιατρός σας έχει βρει ένα ογκίδιο στα πλευρά σας κατά τη διάρκεια μιας συνήθους εξετάσεως ή κάποιο σημάδι καρκίνου των νεφρών κατά τη διάρκεια μιας εξέτασης για μια άλλη ασθένεια. Σε κάθε περίπτωση, για να επιβεβαιωθεί ο καρκίνος στα νεφρά, θα χρειαστείτε λεπτομερή φυσική εξέταση, ιστορικό υγείας και εξετάσεις. Ο γιατρός σας θα ελέγξει την κοιλιά και τα πλευρά σας ψάχνοντας για θρόμβους και θα ελέγξει για πυρετό και υψηλή αρτηριακή πίεση, μεταξύ άλλων».\nΗ εύρεση αίματος στα ούρα σας είναι επίσης ένα σύμπτωμα του καρκίνου των νεφρών. Το αίμα μπορεί να μην είναι εμφανές, αλλά αν τα ούρα σας είναι πιο σκούρα από το φυσιολογικό, μπορεί να είναι χρωματισμένα με αίμα.\nΈνας όγκος, ή οίδημα στα πλευρά σας μπορεί να είναι επίσης ένα σημάδι της ασθένειας. Όμως, ο καρκίνος στα νεφρά έχει συνήθως πολύ μικρούς όγκους που δεν τους αισθάνεστε, οπότε μια ογκώδης μάζα είναι απίθανο να είναι καρκινική.\nΗ ακριβής αιτία του καρκίνου των νεφρών είναι άγνωστη.\nΌμως, ο κίνδυνος ανάπτυξης της νόσου αυξάνεται εάν είστε υπέρβαρος, έχετε υψηλή αρτηριακή πίεση, ή έχετε οικογενειακό ιστορικό καρκίνου των νεφρών.\nΦινάλε - θρίλερ στο Καραϊσκάκη (Live)\nΗ γιαγιά με τις υψωμένες γροθιές: Συγκινητική στιγμή στην πορεία για τον...\nΤι ζήτησε ο Τζ. Πάιατ από τη Λ. Μενδώνη κατά την συνάντηση τους στο ΥΠΠΟΑ\nΚοντά σε επική ανατροπή ο Ολυμπιακός, ισοφάρισε από 0-2 (Live)\nΔεν «μασάει» τα λόγια του ο Ρονάλντο: Το σεξ με τη Τζορτζίνα καλύτερο από...\nΗ πρώτη κοινή εμφάνιση της Έλενας Ράπτη με το σύζυγό της (Photo)\nΜην χάσετε το «ΠΟΝΤΙΚΙ» που κυκλοφορεί την Πέμπτη, 19 Σεπτεμβρίου 2019\nΓκολ ο Ολυμπιακός και «φωτιά» στο Καραϊσκάκη, στο κυνήγι της ανατροπής με...\nΟυκρανία: Συνελήφθη ο ένοπλος που απειλούσε να ανατινάξει γέφυρα –...\nΑβραμόπουλος: Kάποιοι με θεωρούσαν άτυχο – Είμαι ένας πραγματικά Ευρωπαίος...\nΤελεσίγραφο Ε.Ε. στον Μπόρις Τζόνσον: Έχεις 12 μέρες να μας πεις τι θες να...\n«Πάγωσε» το Καραϊσκάκη - Διπλό χτύπημα από Τότεναμ (Live)\nΞεχάστε ό,τι ξέρατε για τις online ταινίες: Εξαρθρώθηκε το «σημαντικότερο...\nΈφτιαξαν «παραλία» στα Τρίκαλα (Photos-Video)


Λαψαρνιώτης: « Κράτος εν κράτει» στη Γερμανία η SIEMΕNS, κατά βουλευτή μας, μέλους της επιτροπής διερεύνησης των σκανδάλων της στην Ελλάδα.\n« Κράτος εν κράτει» στη Γερμανία η SIEMΕNS, κατά βουλευτή μας, μέλους της επιτροπής διερεύνησης των σκανδάλων της στην Ελλάδα.\nΌταν ακούς από Βουλευτή της νυν ελάσσονος αξιωματικής αντιπολίτευσης (που ων μέλος της διακομματικής επιτροπής η οποία έψαξε το θέμα των δωροδοκιών της Siemens στη χώρα μας, και που επίσης πήγε στη Γερμανία για να συλλέξει στοιχεία, να πάρει καταθέσεις εμπλεκομένων, αρμοδίων κ.άλ. γενικά να διερευνήσει τα σχετικά με τα σκάνδαλα της SIEMΕNS στην Ελλάδα), να λέει από τηλεοράσεως ότι η εταιρεία αυτή « είναι κράτος εν κράτει» στη Γερμανία, τότε τι μπορεί ο απλός Έλληνας πολίτης να σκεφθεί και να ελπίσει για το δίκιο του, για το «είναι» του, για το μέλλον του, στην εποχή που βρισκόμαστε υπό Γερμανική οικονομική (αυτή τη φορά) κατοχή.\nΤούτο που έλεγε ο κ. Βουλευτής ήταν άκρως εντυπωσιακό, ότι δηλ. για να καταθέσει ο όποιος Γερμανός Πολίτης στην Ελληνική κοινοβουλευτική Επιτροπή, τούτο έγινε παρουσία εισαγγελέως ο οποίος υπέβαλε κατά την δική του αρέσκεια τις ερωτήσεις των Ελλήνων Βουλευτών. Δηλ. όποιες κατά την γνώμη του ήταν «προσβλητικές» για την SIEMENS και κατ’ επέκταση της Γερμανικής Πολιτείας δεν επέτρεπε ο κ. εισαγγελέας να απαντηθούν.\nΈγγραφα σε σχετικό σημείωμα μου τον Αύγουστο του 2012 τα ακόλουθα:\n« Η βουλή των Ελλήνων δημιούργησε προ ετών διακομματική επιτροπή η οποία έψαξε το θέμα των δωροδοκιών της Siemens στη χώρα μας. Αφού λοιπόν επί μεγάλο χρονικό διάστημα και σε βάθος έγινε η εξέταση της υποθέσεως, τελικά προέκυψε ότι η Ελληνική Πολιτεία με τις δωροδοκίες της Siemens ζημιώθηκε με το ποσό των δύο δις (2.000.000.000) Ευρώ και το σχετικό πόρισμα υπεγράφη διακομματικά.»\nΚι αν αυτό έβγαλε επιτροπή του ελληνικού κοινοβουλίου και οι όποιοι κακόπιστοι είχαν τις όποιες αμφιβολίες, αμφισβητήσεις κ.λπ. είναι αξιοπρόσεκτη η απόφαση Ελβετικού δικαστηρίου που είχε να εξετάσει σχετικές με την SIEMENS υποθέσεις, απ’ ότι ακούστηκε χθες βράδυ σε εκπομπή στην TV, να λέει ότι από τη εταιρεία αυτή δίδονταν μίζες ύψους 2 % επί του ύψους των εκάστοτε συμβάσεων στη χώρα μας, στα κόμματα ΠΑΣΟΚ και Ν.Δ.!!\n«Εξ όνυχος τον λέοντα» έλεγαν οι Αρχαίοι μας. Ο λέων, ατυχώς, της σαπίλας, της αποφοράς , της διαφθοράς που έφθασε η Ελληνική Πολιτεία, φανερώνεται στα μάτια μας με όνυχες του τύπου της πιο πάνω αποφάσεως του Ελβετικού δικαστηρίου.\nΒέβαια δεν ξεχνούμε το ένα εκατομμύριο μάρκα που μετέφερε με βαλίτσα από την SIEMENS, ο πολύς «στρατηγός» του Κ. Σημίτη, Τσουκάτος στα ταμεία του ΠΑΣΟΚ.\nΕν πάσει περιπτώσει για την ζημία αυτή των 2.000.000.000 Ευρώ έγινε εξωδικαστικός συμβιβασμός μετταξύ SIEMENS και Ελληνικής Πολιτείας και έγινε για ένα ποσό του περίπου 10 % της από την επιτροπή της Βουλής προσδιορισθείσας ζημίας. Τα ποσό αυτό κατά το 1/3 περίπου θα χρησιμοποιείτο για τη δημιουργία κάποιας μονάδας ηλεκτρολογικού υλικού στη χώρα ώστε να δημιουργηθούν θέσεις εργασίας, κατά το 1/3 σε καταβολές χρήματος και κατά το 1/3 να κάνουν στους Έλληνες άκουσον, άκουσον!! εκπαίδευση, διαλέξεις, σεμινάρια κ.λπ. κατά της διαφθοράς.\nΟ λύκος, που φυλάει τα πρόβατα…\nΗ εταιρεία SIMENS, η εταιρεία που έχει το παγκόσμιο ρεκόρ της διαφθοράς, που έχει διαφθείρει γενεές γενεών αξιωματούχων, Κυβερνήσεων ανά τον κόσμο, θα διδάξει του Έλληνες τα κατά της διαφθοράς … Και μη χειρότερα!!!\nΕκτός και αν εφαρμόσει τα άκρως αντίθετα απ’ αυτά που εξ ιδίας πείρας απέκτησε ως σχετικό know how στο «θεάριστο έργο της», επί δεκαετίες τώρα σ’ όλη τα πλάτη και μήκη της Γης\nΔρ. Τάκης Χαραλ. Ιορδάνης …….13.06. 2016\nΑναρτήθηκε από Λαψαρνιώτης στις 4:44 π.μ.


Τα καλύτερα δωρεάν προγράμματα: Microsoft Web Platform Installer : Απλουστεύστε την εγκατάσταση σε όλα τα δωρεάν προιόντα Web της Microsoft | lovefortechnology.net\nMicrosoft Web Platform Installer : Απλουστεύστε την εγκατάσταση σε όλα τα δωρεάν προιόντα Web της Microsoft\nΤο Web Platform Installer (WebPI) είναι μια απλουστευμένη, εγκατάσταση για όλα τα δωρεάν web προϊόντα της Microsoft. Περιλαμβάνει όλα όσα χρειάζεστε για να ανεβάσετε να τρέξετε για να δημιουργήσετε λύσεις web συμπεριλαμβανομένων των πιο πρόσφατα ενημερωμένων προϊόντων. Περιέχει πάντα τα πιο πρόσφατα προϊόντα της Microsoft Web Platform, ώστε να μην χρειάζεται πλέον να επισκεφθεί κάποιος πολλά κέντρα ταυτοχρόνως.\n4/ 5 stars - "Microsoft Web Platform Installer : Απλουστεύστε την εγκατάσταση σε όλα τα δωρεάν προιόντα Web της Microsoft " evaggelos evaggelou Το Web Platform Installer (WebPI) είναι μια απλουστευμένη, εγκατάσταση για όλα τα δωρεάν web προϊόντα της Microsoft. Περιλαμβάνει όλα ...


KAFENEIO-GR: Γιατί αδυνατεί να εξυπηρετήσει τους ασφαλισμένους του ο e-ΕΦΚΑ;...\n■ Αυτοκινητιστής, ασφαλισμένος στον παλαιό ΟΑΕΕ: Περιμένει εδώ και έναν χρόνο να πληρωθεί έστω ένα τμήμα προσωρινής σύνταξης για να τα βγάλει πέρα. Δυστυχώς γι’ αυτόν, δούλεψε πολύ στη ζωή του και έχει ένσημα σε ακόμη τρία πρώην Ταμεία που τώρα έχουν συγχωνευτεί στον ΕΦΚΑ. Κρυμμένα σε κάποια...\nντοσιέ, αδυνατούν να «εμφανιστούν» στους υπαλλήλους που τα αναζητούν. Γι’ αυτό τον λόγο θα περιμένει ακόμη.\nΟι πιο τυχεροί υπάλληλοι είναι αυτοί που μπορούσαν να μετατεθούν. Ή αυτοί που φεύγουν άρον άρον ακόμη και με μειωμένη σύνταξη. Η υπερκόπωση, η καθημερινή ένταση με τους πολίτες, η μεταφορά δουλειάς στο σπίτι, καθημερινά φαινόμενα. Κάποιοι κατόρθωσαν, πριν από τη μεγάλη ενοποίηση των Ταμείων στον ΕΦΚΑ να φύγουν για το Αγροτικής Ανάπτυξης, το Γενικό Λογιστήριο ή πήραν σύνταξη. Για παράδειγμα ο ΟΓΑ μετέφερε στον ΕΦΚΑ όλο το μητρώο και τις παροχές, αλλά από τον ΟΓΑ παρέμειναν πολύ λίγοι υπάλληλοι. Το βάρος έπεσε και πάλι στον κορμό των παλαιών υπαλλήλων του ΙΚΑ Tηλεργασία των υπαλλήλων στην πανδημία; Αυτό είναι ανέκδοτο. Ποιος μπορεί να δουλέψει από το σπίτι όταν δεν είναι δυνατή η ηλεκτρονική σύνδεση με το κέντρο;\nΓια να μη μιλήσουμε για τα καροτσάκια των σούπερ μάρκετ με τα οποία ακόμη οι υπάλληλοι μεταφέρουν από τα υπόγεια τους χαρτονένιους φακέλους με την ασφαλιστική ιστορία όλων όσοι είχαν την ατυχία να έχουν ένσημα πριν από το 2002...


5 λόγοι που τα παιδιά που χορταίνουν αγκαλιές γίνονται ευτυχισμένοι ενήλικες 5 λόγοι που τα παιδιά που χορταίνουν αγκαλιές γίνονται ευτυχισμένοι ενήλικες\nΑρχική Οικογένεια Παιδί 5 λόγοι που τα παιδιά που χορταίνουν αγκαλιές γίνονται ευτυχισμένοι ενήλικες\n5 λόγοι που τα παιδιά που χορταίνουν αγκαλιές γίνονται ευτυχισμένοι ενήλικες\nΠοιο παιδί δεν αγαπάει τις αγκαλιές, αλλά και ποιος γονιός δεν τις δίνει απλόχερα στα παιδιά του;\nΘα μου πείτε, αν όλοι οι γονείς το έκαναν αυτό δεν θα είχαμε τόση δυστυχία στον κόσμο. Και θα έχετε και δίκιο γιατί, αν το καλοσκεφτούμε, τα παιδιά που χορταίνουν τρυφερότητα και στοργή απ’ τους γονείς τους βαδίζουν πιο σταθερά προς την ενηλικίωση και συνεχίζουν την πορεία τους στη ζωή με μεγαλύτερη αυτοπεποίθηση και αγάπη για τον συνάνθρωπο…\nΤα παιδιά λαχταράνε αγάπη και όσο περισσότερη παίρνουν τόσο περισσότερο αναπτύσσουν την ικανότητα να την ανταποδίδουν και να τη μοιράζουν στους άλλους. Γιατί έτσι λειτουργεί η αγάπη των γονιών: σαν ένα αστείρευτο απόθεμα για να έχουν τα παιδιά να δώσουν με τη σειρά τους στους ανθρώπους που θα βάλουν στη ζωή τους αργότερα και, φυσικά, στη δική τους οικογένεια, όταν κάνουν με το καλό.\nΟι δυνατοί οικογενειακοί δεσμοί δεν είναι δεδομένοι για κανέναν, αλλά χτίζονται μέρα με τη μέρα και αγκαλιά με την αγκαλιά. Οι γονείς που χαρίζουν αφειδώς τη στοργή και την τρυφερότητά τους στα παιδιά τους εξασφαλίζουν άρρηκτους δεσμούς και δεμένες οικογένειες. Παράλληλα, δίνουν στα παιδιά ένα ζωντανό παράδειγμα το οποίο θα ακολουθήσουν με τη σειρά τους όταν κάνουν δικά τους παιδιά.\nΗ αγκαλιά των γονιών είναι το καταφύγιο των παιδιών από οτιδήποτε τα φοβίζει ή τα αγχώνει. Εκεί νιώθουν σιγουριά και ασφάλεια και ανασυγκροτούν τις δυνάμεις τους για να προσπαθήσουν ξανά και να γυρίσουν νικητές. Μαθαίνουν έτσι, σιγά σιγά, να μη φοβούνται τίποτα γιατί υπάρχει ένα μέρος που τίποτα δεν μπορεί να τους βλάψει και με τον καιρό γίνονται ενήλικες ατρόμητοι και έτοιμοι να κατακτήσουν κάθε κορυφή.\nΣτη ζωή, για να επικοινωνούμε ουσιαστικά με τους άλλους και να χτίζουμε δυνατές σχέσεις, πρέπει να είμαστε έτοιμοι να ανοίγουμε την καρδιά και να εκφράζουμε τα συναισθήματά μας. Τα παιδιά που μεγαλώνουν σ’ ένα περιβάλλον γεμάτο στοργικές αγκαλιές και εκφράσεις αγάπης, αποκτούν υψηλή ενσυναίσθηση, αλλά και την ικανότητα να επιτρέπουν στους άλλους να κοιτάξουν στην ψυχή τους και να εκτιμήσουν την ομορφιά της.\nΠροηγούμενο άρθροΣχέσεις: Τα 4 σημάδια που μαρτυρούν ότι έχετε φόβο της οικειότητας\nΕπόμενο άρθρο13 υπέροχες ιδέες για νύχια σε λευκές αποχρώσεις από το Όλα για την Γυναίκα